Ханти-Мансийскдаги ЙТҲда ўзбекистонликлар ҳам жабрланди – Газета.uz\nХанти-Мансийскдаги ЙТҲда ўзбекистонликлар ҳам жабрланди\nРоссиядаги ЙТҲда ҳалок бўлган 12 киши орасида бир ўзбекистонлик аёл ҳам бор. Унинг опаси оғир аҳволда.\n7 декабр 2016, 14:11 Жамият\n4 декабрь куни 14:40 да (Москва вақти билан) «Тюмень-Ханти-Мансийск» трассасининг Россиянинг Ханти-Мансийск округи орқали ўқувчи 926-километрида йўналиш автобуси, икки енгил ва икки юк автомобили иштирокида ЙТҲ содир бўлди. Автобус салонида 34 киши бўлган. ЙТҲ натижасида 12 киши ҳаётдан кўз юмиб, 22 киши жароҳатланган.\nЎзбекистон ФВВ маълумотларига кўра, ҳалок бўлганлар орасида бир нафар Ўзбекистон фуқароси — Эргашева Зулфия Сарвар қизи (2001 йилда туғилган) ҳам бор. Унинг 2001 йилда туғилган опаси эса Ханти-Мансийск нейрожарроҳлик шифохонасида оғир аҳволда қолмоқда.\nФАА матбуот хизматининг хабар қилишича, вазирлик Россия томони билан вафот этган фуқаронинг жасадини 7 декабрь куни Тошкентга олиб келиш масаласини кўриб чиққан. Унга отаси Сарвар Эргашев ҳамроҳлик қилади.\nЎзбекистон ФВВ республиканинг бошқа вазирлик ва маҳкамалари билан ҳалок бўлганнинг қариндошлари ва яқинларига зарур ташкилий масалаларни ҳал этиш бўйича барча чораларни амалга оширади.\n«Газета.uz» 4 758\n7 декабр 2016, 16:46\nЖабрланганлар рўйхатини кеча эълон қилганида, ҳалок бўлганлар ичида Зулфия, шифохонага ётқизилганлар орасида Гавҳар исмли қиз болалар бор эди. Ота-онасига Аллоҳ сабр берсин! Иккинчи қизига шифо тилаб қоламиз.


Uch haftada tanani ko'rkam etish yo'li bor. Ayni haqiqat! - Yoshlar.com\nUch haftada tanani ko'rkam etish yo'li bor. Ayni haqiqat!\nЁз бошланишига оз фурсат қолди, сиз эса ўзингиз орзу қилган кўркам танага эга бўла олмадингиз. Йигитлар ўртасида — тренажёр залига бормоқчи бўлсанг, куз ва қиш пайтларида боргин, кунлар исиши билан енгил кийимга ўтганингда қоматинг чиройли бўлиб туради, деган гап юради. Аммо кунлар исишни бошлади ва сизда вақт йўқ. Хўш, нима қилмоқ керак? Бундай вазиятда олдингизда икки йўл туради: биринчиси, тушкунликка тушиб ҳар доимгидек бирорта фастфудга кирасиз ва ўзингизга кола буюртирасиз, иккинчиси эса, маслаҳатларимизга амал қиласиз ва уч ҳафта деганда қоматингиз кўркамлигига эришасиз. Биз сизга бор йўғи йигирма кунда улкан натижаларга эришиш мумкин бўлган сирлар ҳақида сўз юритамиз, шундай экан, бир қоп картошкага ўхшаб юришни йиғиштириб, сўзимизга қулоқ осинг.\nУч ҳафта олиб бориладиган дастур давомида мускулларни машқ қилдириш ва кардиомашғулотлар ўтказишингиз учун сизга анча-мунча озуқа керак бўлади. Биринчи галда, машғулотлар рўйхатига сузишни қўшинг. Чунки у орқали барча мушакларингизга куч жўнатасиз. Танангиз бор бўйи бўйича ҳаракатланади ва бундан ҳам жисмоний, ҳам руҳий қувват оласиз.\nДоимий равишда юракка эътибор\nЎта максимум даражада қўлланадиган дастуримизда юрагимизга жиддий эътибор бериш талаб этилади. Бу ҳолатда бизга югуриш, велосипед ёки сайр кўмакчи бўлади. Айнан шу йўл билан метаболизмни жадаллаштирамиз ва қисқа вақт оралиғида кўзлаган мақсадимизга етамиз.\nЖисмоний машқлар кўпайгани сари, иштаҳамиз ҳам очила боради. Ортиқча ёғлардан қутилиш учун, сарфлаганга қараганда камроқ калория тўплаш керак. Бунинг учун оқсилли ва углеводли маҳсулотларни камроқ истеъмол қилиш зарур.\nБир кунда орасини уч соатли танаффус қилиб, оз-оздан беш-олти марта овқатланинг. Бу яна бир бор метаболизмни жадаллаштиради ва қондаги қанд миқдорини меъёрий кўринишга келтиради.\nБир кунда энг камида 2 литр сув ичинг. Чунки чанқаш бир қанча муаммоларни келтириб чиқариши ва саъй-ҳаракатларни зое кетказиши мумкин.\nПресс устида иш олиб боринг\nҲар кунлик қилинадиган бундай машқлар тезда ўз самарасини беради ва сизни янада илҳомлантиради.\nҲар кунги беш дақиқали стретчинг қон айланишини яхшилайди ва мускулларни бир маромда гўзаллаштиради.\nКўпроқ ухласангиз, шунча яхши кўринишга эга бўласиз. Яхши машқлар, сифатли таом ва етарли уйқу — сизни атлетлардай кўринишингиз учун етарли бўлади.\nАлкоголдан мутлақо юз ўгиринг\nБир ҳафтада икки шиша пиво ичсангиз, тамом, барча ишлар барбод бўлади. Ишонинг, бу билан ҳеч нарсага эриша олмайсиз. Эҳтиётлик билан тикланаётган организмингиз, бирдан вайронагарликка юз тутади. Шундай экан, бундай одатни ташланг ва соғлом турмуш тарзига юз буринг.\nМашғулотлардан олдин бир ёки икки чашка қаҳва ичиб олинг. Кофеин танадаги ёғларни эритиб юборади ва мушакларда кўп миқдордаги гликогеннинг сақланишига сабаб бўлади.\nУч ҳафталик мунтазам олиб борилган машғулотлар, албатта, ўз сўзини айтади. Агар сиз барча тартиб-интизомга қатъий амал қилган бўлсангиз, унда ўзингизни роҳатланишдан чекламанг. Икки-уч кунга табиат қўйнида дам олиб келинг.\nКомментарии (5) | Добавить: 04.06.2015\n5. roci2000 (07.06.2015 15:02)\nZor Mega yoqti\n4. roci2000 (07.06.2015 15:01)\nZoe Mega yoqti\n3. _-Elbek-_ (05.06.2015 09:50)\nEe bulani hammasi ham foydali maslahat deb o'ylamayman. Ko'proq yugurish kerak\n2. 1409040 (04.06.2015 22:26)\nshunday maslahatlardan qo'shinglar\n1. ☀→мฉεŝţřσ←☀ (04.06.2015 21:23)\nT6cni wulan qsa g6vda croyli b6ladimi


Зайд ибн Ҳориса | Azon.uz - Ахборот-таҳлилий портал\nТонг - 05:21\nҚуёш - 06:38\nАср - 15:54\nШом - 17:38\nХуфтон - 18:54\n08:30 24.04.2018 458\nБани Қайн қабиласидан бўлган қароқчилар карвондагиларни талади. Кўпчилик қатори Суъданинг саккиз ёшли ўғли Зайд ибн Ҳорисани ҳам асир олиб, Уккоз бозорига олиб кетишди. Қурайш қабиласидан бўлган Ҳаким ибн Ҳизом ибн Хувайлид ҳам шу бозорга борган эди. Унинг карвонига Зайд билан яна икки-уч нафар бола қўшилиб Маккага қайтишди. Маккада Ҳаким ибн Ҳизом ўзини зиёрат қилиш учун келган аммаси, турмушга чиқиши арафасида турган Хадича бинти Хувайлид розияллоҳу анҳуни хурсанд қилмоқчи бўлди: «Аммажон! Сизни жуда яхши кўраман. Уккоздан икки-уч ғулом олдим. Хоҳлаганингизни олинг, ўғлингиз каби хизмат қилиб юрсин», деди. Хадича онамизнинг кўзига Зайд яхши кўринди. Фарзандидек тарбия қилишни ўйлаб, уни олишларини айтдилар. Кўп ўтмай, Хадича онамиз билан Расулуллоҳ соллаллоҳу алайҳи васалламнинг тўйлари бўлиб ўтди. Тўйдан кейин онамиз розияллоҳу анҳо Зайдни Пайғамбаримиз соллаллоҳу алайҳи васалламнинг ҳузурларига бошлаб кириб: «Сизни хурсанд қилмоқчиман. Зайдни яхши кўришингизни биламан. Уни сизга бераман, хизмат қилиб юрсин», дедилар.\n* * * Ёш Зайд муборак хонадонда фарзанддек меҳр, эътибор кўриб, катта бўлди. Ота-онаси уни соғиниб, қидирмаган жойлари қолмади. Бир йили ҳаж мавсумида Маккада Каъбани тавоф қилаётган отасининг қавмдошлари худди Зайдга ўхшаш болани кўришди. Суриштиришгач, у Зайд экани аниқ бўлди. Ҳажлари тугаб, ортларига қайтишганида Ҳорисага ўғли Маккада эканлигини айтдилар. Эр-хотиннинг боши осмонга етди. Ҳориса дарров укаси Каъбни олиб, Маккага шошилди. Тўғри Муҳаммад ибн Абдуллоҳ соллаллоҳу алайҳи васалламнинг уйларига келди-да, эшикни тақиллатди. Расулуллоҳни кўргач, муддаосини айта бошлади: – Эй Абдумутталибнинг ўғли! Сизлар муборак масжид атрофида истиқомат қилувчи қавмсизлар. Келган-кетганлардан яхшиликларингизни аямайсизлар. Шу десангиз, уйингизда югуриб юрган бола менинг ўғлимдир. Уни анчадан бери қидириб юрган эдик, шу ердалигини билгач, сиз томон шошилдик. Ёнимизда бир мунча пул билан боламни олиб кетгани келдик. Пулни олинг-да, фарзандимизни қайтариб беринг! – Ўғлим деб кимни айтяпсиз? – Зайдни. – Унда сизларга бир нарсани таклиф қиламан. – Нимани? – Зайдни чақирамиз, ўзидан сўраймиз. Агар сизлар билан кетишни истаса, пул бермасдан ҳам олиб кетишингиз мумкин. Агар қолишни хоҳласа, мен уни фикридан қайтаришга ожизман. – Инсофли гапни айтдингиз. Биз рози. Пайғамбаримиз соллаллоҳу алайҳи васаллам Зайдни чақирдилар-да, меҳмонларнинг кимлигини сўрадилар. – Булар отам Ҳориса ва амаким Каъблар. – Мен сенинг бир нарсани танлашингни истайман. Хоҳласанг, улар билан кетишинг мумкин. Истасанг, мен билан қол. Ихтиёринг ўзингда. – Мен сиз билан қоламан. Отасининг кайфи учди: – Нималар деяпсан, Зайд? Ота-онангнинг олдига қайтишни хоҳламайсанми? – Мен бу инсонда бошқаларда бўлмаган хислатларни кўрдим. Уни асло тарк этмайман. * * * Бу гапларни эшитган Муҳаммад ибн Абдуллоҳ соллаллоҳу алайҳи васаллам Зайдни Каъбага, қурайшликлар ўтирадиган жойга бошлаб келдилар-да, баланд овоз билан дедилар: – Гувоҳ бўлинг, қурайшликлар! Зайд менинг ўғлим ва меросхўримдир. Бу ҳолатни кўрган ота ва амаки Зайддан кўнгиллари тўқ бўлиб, орқага қайтишди. Ўша кундан бошлаб у Зайд ибн Муҳаммад, яъни Муҳаммаднинг ўғли Зайд, деб чақирила бошланди. Бу ҳолат то Пайғамбаримиз соллаллоҳу алайҳи васалламга ваҳий тушиб: «...уларни (асранди Зайд ибн Ҳорисафарзандларни) ўз оталари (исми) билан чақирингиз» ояти нозил қилингунигача давом этди. Шундан кейин яна Зайд ибн Ҳориса деб чақириладиган бўлди. * * * Расулуллоҳ соллаллоҳу алайҳи васалламга пайғамбарлик тушгач, эркаклардан биринчи бўлиб Зайд ибн Ҳориса розияллоҳу анҳу мусулмон бўлди. Шундан сўнг у Расулуллоҳ соллаллоҳу алайҳи васалламнинг сирдоши, маслаҳатчиси, сафарларга чиққанларида ўринбосари бўлиб қолди. Расулуллоҳ соллаллоҳу алайҳи васаллам Зайд розияллоҳу анҳуни қанчалар яхши кўришларини у Зотнинг суюкли аёллари Ойша онамиз розияллоҳу анҳо айтиб берадилар. – Бир куни Зайд Мадинага қайтиб келганида, Расулуллоҳ соллаллоҳу алайҳи васаллам менинг уйимда эдилар. Зайд эшикни тақиллатди. У пайтда Расулуллоҳ муборак елкалари очиқ ўтирар эдилар. Хурсанд бўлганларидан шу ҳолда бўлса ҳам, югуриб, унга пешвоз чиқдилар. Сўнг қучоқлаб кўришдилар. Аллоҳга қасам, ундан олдин ҳам, кейин ҳам Расулуллоҳни шу ҳолатда кўрмаганман. Пайғамбаримиз қаттиқ муҳаббат қўйганлари боис мусулмонлар уни «Зайдул ҳуб», яъни Муҳаббат Зайди, деб чақиришарди. Зайд ибн Ҳориса ҳижрий саккизинчи йили «Муъта» сафарида шаҳид бўлди. Расулуллоҳ соллаллоҳу алайҳи васаллам суюкли инсонларининг вафотидан қайғурдилар. Таъзия билдиргани уйларига келганида, Зайднинг ўғли Усома ибн Зайд розияллоҳу анҳу унсиз йиғлаб ўтирган эди. Набиралари Ҳасанга тенгдош Усоманинг йиғисидан У Зот ҳам ўзларини тутиб туролмай, унсиз йиғладилар. Ёнларидаги Саъд ибн Убода (розияллоҳу анҳу :«Ё Расулуллоҳ! Бу нима?» деб сўраганларида, Расулуллоҳ соллаллоҳу алайҳи васаллам : «Бу Ҳабибуллоҳнинг ҳабибига йиғисидир», деб жавоб бердилар.\nЗиёуддин МАҚСУДОВ тайёрлади\nСўровнома натижалари (7683 та овоз):\nКерак, фақат миллий ва диний қадриятларимизни ҳисобга олган ҳолда (6356) 82.7%\nҲар бир мактаб ўзининг формасини ишлаб чиқиши мақсадга мувофиқ (127) 1.7%\nМактаб формасига умумий талабларни қўйиш керак, лекин ягона формани тасдиқлаш шарт эмас (625) 8.1%\nБу йўналиш бугунги кунда долзарб эмас (239) 3.1%\nЯгона форма жорий этилиши керак деб ҳисоблайман (336) 4.4%\n09:00 12.10.2018 5786\n11:00 14.10.2018 4059\n17:20 11.10.2018 3840\n10:40 12.10.2018 3752\n20:00 11.10.2018 5804\n18:30 13.10.2018 4896\n19:00 14.10.2018 4504\n17:20 12.10.2018 2866


Нўъмон Ҳасанов: Бизнинг олдимизга ҳеч қандай мақсад қўйилмаган\n26 июнь,2017, 10:30 329\nКеча Олий лигада биринчи давра ўйинларига якун ясалди. 15-турдан ўрин олган “Олмалиқ” – “Қўқон-1912” (0:0)учрашувидан кейин меҳмонлар устози Нўъмон Ҳасанов ўз фикрларини билдирди. Бу ҳақда Қўқон клуби матбуот хизмати хабар бермоқда.\nЙил бошида мақсадимиз қўқонлик мухлисларини стадионга йиғиш эди. Шукурки бу мақсадга эришдик. Жамоа олдига ҳеч қандай аниқ мақсад қўйилмаган. Ҳар бир ўйинда ғалаба учун майдонга тушамиз мавсум охирида қайси ўриндалигимизни кўрамиз”, – деди Нўъмон Ҳасанов.\nЁшлар лигаси: 29-тур. "Пахтакор", "Бунёдкор" зафар қучди ва бошқа натижалар 161 18.11.2017\nЁшлар лигасида кимлар бу турни ўтказиб юборади? 45 18.11.2017\nТеглар: Нўъмон Ҳасанов Қўқон-1912 Олмалиқ\nШошилинч хабар! “Насаф” – “Пахтакор” ўйини куни чипталар сотувга чиқарилмайди 1097\n2017 йилда ким кўп гол киритди? Мессими ёки Роналду? 877\nШоҳжаҳон Эргашев АҚШдаги иккинчи жангини Лас-Вегасда ўтказади 864\nПСЖ раҳбари Неймарнинг нархи борасидаги хабарларга ўз муносабатини билдирди 778\n“Нефтчи” клуби ЎзПФЛ талабларини бажаришга киришди 692\nРоналдо: Мен ПСЖдан қўрқмайман 686\n"Насаф" - "Пахтакор". Йил жангининг превьюси 658\nУмид Аҳмаджонов: ЯФА билан ҳамкорлик ўзбек футболи учун жуда катта фойдаси тегади 532


Инфоурок / Другое / Другие методич. материалы / Методический материал по узбекскому языку "Нутқ Маданияти"(9 класс)\nАдабий тил меъёрлари.\nНутқ маданияти меъёрлари.\nНутқ маданияти маданиятнинг таркибий қисми.\nНутқ ўстиришнинг асосий қуроли.\nНутқ ўстириш усуллари.\n7.Нутқ маданияти ҳақида ислом динимиз нима дейди?\nНутқ гаплашиш ва ёзиш жараёни бўлиб, у тилнинг оғзаки ёки ёзма шаклида рўёбга чиқишидир. Тил нутқ воситасида юзага чиқади, номоён бўлади, фаолият кўрсатади. Ҳар бир киши ўзи билган тилидан фойдалана олиш қобилиятига ва имкониятига эгадир. Шунинг учун хар бир инсоннинг нутқи савияси,нотиқлик қобилияти ҳар хил бўлади. Талаффуз қилинаётган ёки ёзилаётган сўз тингловчи ва ўқувчига тушунарли бўлиши учун уни талаффуз ва имло меъёрларига мувофиқ қилиш лозим бўлади. Талаффузда товуш бузиб айтилса,гап ва матнда ҳарфлар нотўғри ёзилса, сўзнинг маъноси бузилади ёки фикр ноаниқ бўлади, оқибатда, ёзма ва оғзаки нутқ бузилади ёки таъсир кучи йўқолади.\nҲозирги кишилар ўртасидаги мулоқат хар тамонлама кенгайиб бораётган замонда ҳар бир замонда ҳар бир сўзловчи ва ёзувчи киши адабий тил талаффузи ва имло сига амал қилишининг зарурлиги ҳам кучайиб бормоқда. Нутқ маданияти фикри адабий тилда тўғри,эркин, аниқ, силлиқ, ёқимли, таъсирчан баён этиш усули бўлиб, нутқ маданияти даражаси қайси ва қанча тилни билишни эмас, айни тилда қандай сўзлай олиш ва ёза олиш қобилияти даражасини ифода этади.\nНутқ маданияти грамматик, услубий , имловий ва орфоэпик қоидалари воситасида шаккланади. Бунга қунт билан, доимий машқ қилиб бориш билан эришилади.Ҳар бир ўзини маданий ҳисоблаган киши ўз тилида чиройли ва ёқимли гапириб, ёза олиши лозим бўлади, зотан, нутқ маданияти айни чоғда умумий маданияти бўйича ўзбек тилшунослиги тарихидаги энг машҳур мақола бироз қисқартиришлар билан берилади:\nБилимли киши керак сўзни сўзлайди,\nКераксиз сўзни яшириб кизлайди.\nТил меъёрларини такомиллаштириш, нутқ маданиятини юксак даражага кўтариш, сўзнинг фонетик структурасини, лексик семантик, стилистик хусусиятларини, унинг ясалиш ва ўзгариш, қўшилиш-бирикиш қонуниятларини акс эттирувчи адабий меъёрларни яна ҳам аниқлаш, мукаммаллаштириш ҳозирги куннинг актуал вазифаларидан биридир. Бу вазифаларнинг бажарилиши меъёрийликни қонун-қоидаларда стабиллик, турғунлик,изчиллик ҳолатини кучайтиради. Нутқ маданиятини яна ҳам кўтариш ишининг бундай актуал характерга эга бўлиши, жамият тараққиётининг талаби натижасидир. Тилнинг ўсиш-ўзгаришидаги ҳамма жараёнлар жамиятдаги талаб-эҳтиёж билан боғлиқдир.\nТўғри нутқ-сўз формаларини тўғри ишлатиш,ёзув, талаффуз, сўз ишлатиш,сўз ясаш , сўз тартиблаш, гап қуриш каби ҳодисаларда нутқнинг тўғри бўлишига эришиш,меъёрийликка,меъёрлар белгиловчи қонун-қоидаларга асосланади. Бу қоидалар эса ўз илмий-назарий базасига эга бўлади. Бундай қонун-қоидалар тил ҳодисаларнини илмий текшириш йўли билан аниқланади.\nНутқ маданияти-тил бирликларидан фойдаланиш жараёни мураккаб бўлиб, у тилдан ташқари ҳодисаларни ҳам ўз ичига олади.Масалан, айнан бир сўз ёки гапни қайси даврада ва қайси вазиятда гапириш ва қандоқ гапириш ҳам нутқ маданиятига дохил бўлиб, гапирувчи кишининг фаросати билан боғлиқ бўлади.\nДемак, нутқ маданияти айни пайтда фақат тилдан фойдалана олиш маҳорати бўлмай, уни ўрнида ишлата олиш жараёни ҳамдир. Ҳар бир вазият, ҳар бир давра, хар бир замонга мос сузлай олиш нутқ маданиятининг зарурий қисмидир.\nНутқ маданияти меъёрлари замонага қараб ўзгариб боради. Агар ХХ аср 20-йиллари оғзаки ва ёзма нутқи учун усмонли туркий тили, татар тили фонетикаси ва грамматикасига хос шаклларни ишлатиш одат-меъёр бўлса, бу меъёр шу асрнинг 90-йиллари учун меъёр эмасдир. Масалан , Мен ёлғиз қонли кўз ёшларимни бу соғанангга тўкмак учун эмас, ўз ёзиқларимни иқроқ этарга келдим, ҳоқоним. (Фитрат)\nТил ҳаммада ва бир кишида мавжуд экан, нутқ ана шу ҳамманинг тилидан бир кишининг фойдаланишдир.Бир шахснинг ёзма нутқи ҳам, оғзаки нутқ ҳам тилнинг бойлигини белгилай олмайди.Зотан, тил бой, равон, тиниқ бўлса ҳам,ундан фойдаланувчи нўноқ бўлса , нутқ саводсиз бўлиб чиқади.Нутқ бир кишининг тилдан фойдаланиши экан , ўша киши тил имкониятлари, бойликларини қай даражада эгаллаб,ундан фойдаланиш, уни ишлатиш ўринларини билиб амал қилиши нутқий маданиятини белгилайди.Яъни нутқ маданияти ўз тили бойликларини билиб, ундан унумли , ўринли фойдаланиш кўникмасидир.Демак, «нутқ маданияти» деган тушунча кўпчиликдан кўра кўпроқ якка шахсга тегишлидир.Ҳар бир кишининг ёзма ва оғзаки нутқи савиясидан бутун халқ , миллат нутқ маданияти ҳосил бўлади.Олим,ёзувчи,шоир, давлат арбобларининг оғзаки ва ёзма нутқи кўпинча намуна вазифасини ўтайди.\nЁзувчилар тарихий мавзуда асар ёзганларида ўша замон руҳини асарига олиб кириш учун ва тил ўша замон бўёғини акс эттириши учун персонажлар нутқига мазкур замонга хос нутқ унсурларини киритадилар.Бу билан ёзувчи, шоир ўзининг, яъни , муаллифнинг нутқида хам эскирган сўз ва шакллар ишлатилиши меъёр ҳисобланар экан, деган хулоса чиқмаслиги керак.Ижодкор ўзига тегишли матнда замонаси адабий тили меъёрларига амал қилиши талаб қилинади.\nНутқ маданияти маданиятнинг таркибий қисми бўлиб,шахс маданиятини, демак зиёлиликни белгиловчи омиллардан биридир. Нутқ маданиятига имло,орфография қоидалари , сўз танлаш, грамматика қонуниятларига амал қилишни доимий машқ қилиб бориш натижасида эришилади.Кишининг сўзлаш оҳанги,овознинг баланд-пастлиги,вазиятга қараб сўз танлаш ҳам нутқий маданиятнинг таркибий қисмларидан ҳисобланади. Одатда, сухандонлар, шоир-ёзувчи, олим ва давлат арбоблари нутқига тақлид қилинади.\nЁзма адабий нутқ:китоб, газета,журнал ,давлатнингқонун ва фармонлари, ҳужжатлар кабиларда нутқий маданият талабларига амал қилинади, айни пайтда булар унинг мавжуд бўлиш шаклидир.\nОғзаки адабий нутқ ҳар бир саводхон кишининг бошқалар билан муомаласида қўлланадиган, давлат арбоблари нутқида, сухандонлар, расмий ,ташкилотлар мажлис-йиғилишларида, мактабларда, олий ўқув юртлари ҳатто кўча-кўйларда ишлатиладиган нутқдир. Оғзаки адабий нутқ қўлланиш кўлами миллатнинг миллий савияси кўрсаткичларидандир.\nЁзма адабий нутқ имло қоидалари грамматик ва фонетик қоидаларга асосланса, оғзаки адабий нутқ орфоэпия қоидаларига асосланса, оғзаки адабий нутқ орфоэпия қоидаларига амал қилади.\nНутқ ўстиришнинг фойдаланадиган асосий қуроли- сўз.Сўзларнинг турли-туман ўзгаришларига учраши, сўздан сўз ясашнинг ҳар хил усуллари- шуларнинг ҳаммаси фикрни бошқа шахсга тил воситасида гўзал ва бадиий ҳолда етказиш йўлларидир.\nХуллас, мақсад-товушларни, товушлардан ҳосил бўлган сўзларни, сўзлардан ташкил топган сўз бирикмаларини, сўз бирикмаларидан тузилган гапларни , гаплардан ташкил топган матнни тўғри ёза оладиган даражага етказиш.\nНутқ ўстиришнинг бир неча усуллари мавжуд. Уларнинг ҳаммаси деярли кундалик ҳаёт учун зарур бўлган усуллар, яъни шахснинг ўз фикрини етказувчи қуролларидир.\nУмумлаштириб айтганда бу усулларга ҳикоя, иншо, қисқача баёнот (конспект), мақола, тақриз кабилар киради.Буларнинг ҳаммаси- сўзлай олиш , ёза билиш усулларини ажрата олишни тақоза этади.\nСўзлай олиш ва ёза олишнинг умумий саводхонлик белги ўлчами- узоқ мазмунли,мураккаб ҳикояларни айтиб бера олиш;суҳбат қура олиш.\nАдабий тилимизда услубнинг бир неча турлари мавжуд.Уларнинг вазифаси- мазкур услубда фикрли ифодалаб, бадиийлаштириб, аниқ ва равон ёзиш. Ўқувчига айтмоқчи бўлган фикрни нафақат изчил,балки аниқ ҳам айтиб, тушунтира билиш; бунинг учун шу услубга мос сўзлар билан сўз бирикмаларини, танлаб, ўз ўрнида қўллаш; ўз услуб йўлидан оғишмаслик,ўқувчи ёки тингловчи эътиборини ўзига жалб эта олиш, айтгани ва ёзганларига уларни ишонтира олишдир.\n1.Фақат яхши сўзларни сўзламоқ,меҳмонни ва қўшни ҳаққига риоя этмоқ иймоний хислатларлардандир.\n2.Абу Ҳурайра разияллоҳу анҳудан ривоят: Расулуллоҳ соллаллоҳу алайҳи ва саллам дедилар:Ким Аллоҳга ва Охират кунига иймон келтирган бўлса, яхши сўзларни гапирсин ёки сукут сақласин. Ким Аллоҳга ва Охират кунига иймон келтирганбўлса, қўшнисини иззат-икром қилсин.Ким Аллоҳга ва Охират кунига иймон келтирган бўлса, меҳмонини иззат-икром қилсин.(Бухорий ва Муслим ривоятлари)\n3.Фақат хайрли сўзларни сўзлаб, беҳуда гаплардан ўзини тиймоқ иймон комиллигидир.\n4.Кўп гапириш ҳалокатга олиб боради.Тилни беҳуда гаплардан сақламоқ нажога бошлайди.\n4.Мусулмон фарзанди ҳамиша фойдали-хайрли сўзларни сўзламоғи ва ҳар қандай ҳолатда ҳаром гап-сўзлардан ўзини тиймоғи лозим.\nАллоҳ таоло Қуръони каримда мўминларни сифатлаб шундай дейди:” Улар лағвдан юз ўгирувчи кишилардир”.\nНомер материала: ДБ-405925\nПрезентация по внеурочной деятельности на тему "Образец честного и добросовестного отношения к людям"


Google кубаликларга ўз хизматлари учун тезкор интернетни тақдим этади\n12:35 / 10.12.2016\nАҚШнинг Google корпорацияси Куба ҳукумати билан орол давлат аҳолисини тезкор интернет билан таъминлаш бўйича келишувга эришган. Эндиликда, кубаликлар Америка компаниясининг интернетдаги хизматларидан фойдалана олади, деб хабар қилмоқда The Associated Press (АР).\nАгентлик маълумотларига кўра, келишув Google компаниясига расман эгалик қилувчи Alphabet корпорацияси раҳбари Эрик Шмидтнинг Ҳаванага ташрифи чоғида Куба ҳукумати вакиллари билан имзоланади. Битимга кўра, кубалик интернет фойдаланувчиларга Google хизмати таркибига кирувчи Gmail электрон почта, YouTube видеохостинги ва бошқа қатор сайтларга катта тезликда уланиш имкони тақдим этилади.\nҲозирча, келишувнинг бошқа тафсилотлари маълум қилинмаган. Шу билан бирга, Кубанинг янги серверлари қаерда жойлашиши ҳам номаълум, деб ёзади АР. Агентликнинг қайд этишича, Кубадаги интернетга уланиш тезлиги дунёдаги энг секинларидан биридир.\nХабарларга кўра, ҳозирда, Куба ҳукумати, Дональд Трамп ўз вазифасига расман киришгунча, Америка компаниялари билан кўпроқ ўзига фойдали битимларни имзолашга уринмоқда. Дональд Трамп орол давлат билан муносабатлар яхшиланишини маъқулламайди.\nТрамп, сайловолди кампанияси чоғида, расмий Ҳавана Вашингтоннинг қатор талабларини бажармаса, Барак Обама даврида эришилган натижаларни бекор қилишини таъкидлаган эди.\nДональд Трамп Куба Google Alphabet Ҳавана Эрик Шмидт


24.10 Питер Хюистра: "Ҳакамлар ва майдонлар лига савиясини ўстиришда катта ўрин тутади"\n24.10 Жиззахда кичик ҳисобда мағлуб бўлдик\n23.10 Ёшларимиз Жиззахда ғалаба қозонди\n23.10 "Сўғдиёна" билан ўйинни Вадим Агишев бошқаради\n22.10 Превью. "Сўғдиёна" - "Пахтакор"\n21.10 "Пахтакор" 23-бор Ўзбекистон Кубоги ярим финалида ўйнайди\nҲужумчи ўзининг Ўзбекистон чемпионати юқори лигасида юбилей голини уришга эришди.\nАГМК дарвозасини ишғол қилган Игорь ўзининг Суперлигада киритган тўплари сонини 100тага етказди. "Пахтакор"нинг асосий таркибида 2011 йилги мавсумдан ўйнашни бошлаган Сергеевга бунинг учун 176 беллашув зарур бўлди. Жамоамиз сафида 2011 йил 5 март куни "Қизилқум"га қарши ўйинда дебют қилган Игорь илк голини 2013 йил 3 март куни Тошкентда "Навбаҳор"га қарши учрашувда урганди. Шу тариқа ҳужумчи 2020 йилги мавсумда юзлик маррани забт этди. Юбилей 50-голини ҳам у 2016 йил Тошкентда АГМК дарвозасига урганди.\n100 голдан 2тасини хет-трик, 23тасини дубл кўринишида урган Сергеев қолган 48 беллашувда биттадан тўп киритган. 100 голни жами 73 учрашувда урган. Энг кўп голни "Сўғдиёна" дарвозасига урган - 12та. "Бухоро"га 9, "Бунёдкор" ва АГМКга 8тадан, "Навбаҳор", "Металлург" ва "Қўқон-1912" дарвозаларига 7тадан тўп киритишни уддалаган.\nСергеев тез орада "Пахтакор"нинг юқори лигалардаги тўпурарига айланиши мумкин. Бу борада рекордчи саналган Геннадий Красницкий ҳисобида 102 гол бор. Яна уч гол урган тақдирда Игорь ушбу рекорд соҳибига айланади.


САУДИЯ АРАБИСТОНИ: Ал-Ҳаром масжиди тагида ер ости туннеллари қазилади\nШанба, 19 Ноябр 2016 22:34\nЯқин кунларда Макканинг бош масжиди остидан масжидни бошқа муқаддас зиёратгаҳлар билан боғлаб турадиган катта туннеллар тармоғи қурилади, дея хабар бермоқда Gulf Digital News нашри. Хабарга кўра, туннеллар режаси бўйича ҳужжат Макка ҳудудини ривожлантириш бошқармаси томонидан тасдиқланган.\nThe Saudi Gazzette газетасининг хабар беришича, туннеллар Арофат ва Жамаротни Муздалийфа орқали ва Жамаротни Ал-Ҳаром масжидининг ички ҳовлиси билан боғлайди. Қурилиш ишлари Қирол Салмон томонидан якуний тасдиқ олингач бошланади.\nҲужжатга кўра, Мино водийсида уй-жой қурилишини ҳам кўзда тутилади. Эслатиб ўтамиз, ҳозирга қадар Минода олтита иншоот қурилган ва улар 12000 атрофидаги зиёратчиларни сиғдира олади.\n« ҚОЗОҒИСТОН: Имомларнинг ижтимоий муаммолари\tАҚШ: Номусулмон талабалар намоз ўқиётган жамоат ҳимояси учун тўпландилар »\nСАУДИЯ АРАБИСТОНИ: 18 кунда 370,000 умра визаси\nСоқол ҳақидаги твити учун саудиялик аёл ҳибсга олинди


ДӮСТЛИК ВА ТИНЧЛИК ЭГИЗАКДИР - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nДӮСТЛИК ВА ТИНЧЛИК ЭГИЗАКДИР\nЧоп этилган 30 Декабр 2014\tКӯришлар: 2065\nБу ҳаётда ҳар бир кишининг ӯз ӯрни, ӯз сӯзи ва ӯз қадри бор. У қайсидир хислати ёхуд ибратли ҳаёти билан кишилар қалбидан ӯрин олади. Ҳаётда ӯзидан муносиб из қолдириб яшайди. Рӯзиқул Боймуродов ҳам шундай инсонлардан. У киши заводда оддий мутахассис бӯлиб ишлайди. Спорт доимий машғулоти. У гарчанд, шоири замонлик талаб қилмаса-да, шеърлари одамлар қалбидан жой олган. Суҳбатдошимиз бир неча йиллардан буён ТАЛКО давлат унитар корхонаси газ тозалаш ускуналарини таъмирлаш цехи устаси ва корхона қошида фаолият юритиб келаётган «Перевал» спорт клубида енгил атлетиканинг марафон тури билан шуғулланади. Дунёнинг турли мамлакатларида Тожикистон шарафини юқори кӯтариб, улкан ютуқлар билан юртимизга қайтган киши.\nРӯзиқул ака билан суҳбатлашган одам унинг гурунгидан баҳра олади. Янги йил арафасида шундай файли мулоқотлардан бири тафсилотини сиз азиз муштарийларга ҳам илиндик.\n-Рӯзиқул ака, ҳаётда нимани кӯпроқ қадрлайсиз?\n-Энди сизга нима десам экан, одам ёши ӯтган сайин қадр тушунчасини кӯпроқ англаб етаркан. Ёшликда қадрлай олмаган кӯп нарсаларни теранроқ эъзозлай бошларкансан. Бу сирли равишда одамнинг дилида армон янглиғ муҳрлана бораркан. Бу армон кундан-кун катталаша бориб, одамнинг елкасидан бир оғир тошдек босаркан. Шунда беихтиёр «оҳ» деворади киши. Биласизми, бу қисқа умрда одам ӯз ҳатти-ҳаракатлари билан атрофидаги кишилар кӯнглига озор бериб яшамасликнинг ӯзи катта бахт, жӯнгина одамийлик муносабатларини ӯрганиш маънавий билим ҳисобланаркан. Мен англаб етган фалсафа шуки, дӯстлик биродарлик ва тинчлигу осойишталикнинг қадрига етиб яшашлик улкан бахт. Яна шундай ӯзингга хос армонлар бӯладики, уни ҳеч ким билан бӯлишгинг келмайди.\nТалотумли бу дайру фанода ҳамма замонлар бӯлгани каби халқлар дӯстлиги – биродарлиги олдинги фонга қалқиб чиқмоқда. Шукрки, юртимизда тинчлигу фаровонлик ҳукм сураётир. Муҳтарам Президентимиз Эмомали Раҳмон сиёсати қадимий дӯстлик анъаналарининг давоми сифатида намоён бӯлаётир. Дунё аҳли орасида Тожикистон Республикаси Президентининг тинчлик сиёсати, деган иборалар пайдо бӯлди. Ва бу сиёсатнинг натижаси ӯлароқ, кӯп эзгу ишлар тарихга айланди. Дӯстлик, биродарлик туфайлигина жамиятда тинчлик барқарор бӯлади. Дунё аҳли аро ӯзбек билан тожикнинг дӯстлиги узоқ-узоқ ӯтмишларга бориб тақалади. ӯтаётган йилда ҳазрати Абдураҳмон Жомий таваллудининг 600 йиллиги жуда кӯтаринки руҳда нишонланди. Бу тантаналар давомида улуғ боболаримиз Абдураҳмон Жомий ва Алишер Навоий каби зотларнинг дӯстликни қадрлашлари бир неча марта тилга олинди, эътироф қилинди. Мен Алишер Навоий ва Абдураҳмон Жомий дӯстлиги ҳақида ӯқирканман, Жалолиддин Румий ва Шамс Табрезийлар дӯстлиги эсимга тушади. Қаранг, бу зотлар ӯзларининг беғараз дӯстликлари билан тарихда қолишди. Орадан неча асрлар ӯтган бӯлмасин, одамлар бу дӯстликка ҳавас билан қарашади. Биз шулардан ӯрнак олиб, ӯз ҳаёт мезонларимизни, беғараз дӯстлик мезонларига уйғунлаштиришимиз керак.\nТожикистон халқ шоири Саидали Маъмур ӯз битикларида худди шу буюк алломалар дӯстлиги орқали бизни жаҳон аҳли тан олганини қайд этади:\nЖомий, Навоий бирла танитди дунё,\nХешу табору ёрдир ӯзбегу тожик.\nИстиқболи йӯлида жадал юришда,\nБир-бирига мададдир ӯзбегу тожик.\n(Ӯлмас Жамол таржимаси).\nДарвоқе, шоир мисраларида келтирилган хешу таборлик худди бизнинг оиламизга атаб ёзилгандек. Менинг раҳматлик онам тожик миллатига мансуб эдилар. ӯзбекистонда дафн этилганлар. Руҳлари шод бӯлсин.\nРаҳматлик отам ӯзбек миллатидан бӯлиб, охират манзиллари Тожикистон заминидадир. Бобомнинг боболари ҳам шу юртда яшаб ӯтганлар. ӯзим ӯзбек мактабида таҳсил олганман, оилам эса тожик аёли. Шундай экан, бизларни, фарзандларимизни қандай ажратиб бӯлади. Ахир, бу халқлар эту тирноқдай бӯлиб кетган эмасми?\nҲа, ӯзбек ва тожик халқларининг ибтидо бешиги бир жойдан. Улар бир-бирига ёру мададкор ва хешу табор бӯлиб кетганлиги ойдин ҳақиқатдир. Бу ҳолатни мен туғилиб ӯсган Шаҳринав ноҳиясида умргузаронлик қилиб келаётган, Турсунзода шаҳри ҳудудида ӯзим меҳнат қилаётган «Тожик Алюминий ширкати» давлат унитар корхонаси жамоа аҳли орасида яққол ҳис этаман. Тӯю маъракаларда давра суҳбати ва гурунглар, кӯча-кӯйда ӯзбек ва тожик тилида бирдек: тожик миллатига мансуб кишилар ӯзбекча, ӯзбек миллати намояндалари эса тожик тилида эркин ва озод гапираверади. Улар бир-бирлари билан шу қадар чатишиб кетишганки, баъзан қай бири қайси миллатга мансуб эканлигини англаёлмай қоласан. Ҳамид Олимжон бу икки халқ тӯғрисида шундай деган экан: «Биз бир қориндан талашиб тушган халқларнинг вакилларимиз. ӯзбеклар тожиклар билан бир ҳовлида яшаб келганлар. Бизнинг халқимиз бир-биридан қиз олиб, қиз бериб қуда-қудағай бӯлиб келганлар. Бизнинг боболаримизнинг қабрлари жуда яқин қӯйилган. Чӯпонларимиз Ҳисор тоғларидан қӯй ҳайдаганлар. Аждодларимиз бир мадрасада ӯқиганлар. Боболаримиз бир-бирига атаб китоб ёзганлар. Йигитларимиз бир майдонда улоқ чопганлар. Уруғларимиз бир-бирига чатишиб кетган. Халқларимизни бир-биридан ажратиб бӯлмайди…»\nЮқорида сиз берган саволга жавоб шуки, биз ҳаётда қадрига етишимиз керак бӯлган унсурлардан бири шу қадимий дӯстликдир. Агар мумкин бӯлса, дӯстлик борасида ёзган бир шеъримни сизга тортиқ қилсам.\n-Узоқда Ванждан иншои нома этиб,\nИзҳори дил айлабон дӯстлик томон.\nХасталик ғурбатин ёнингдан қувиб,\nМенинг тожик оғам бормисан омон?!\nДилбасталик жону қонингда бордир,\nИймону инсофда тенги йӯқ авлод.\nДӯстим Шамшод, номинг дилимда ёрдир,\nМеҳру садоқатинг қалбим этар шод.\nХокимиз бир, бирдир дину диёнат,\nБиродарим қисматимга ёрмисан?\nВатан бӯйлаб эсди шамоли Ваҳдат,\nОзод юртда мамнун бахтиёрмисан?..\n-Кечирасиз, ҳали биринчи саволингизга жавобим тугамади. Тожигу ӯзбек халқларининг мустаҳкам дӯстлиги ҳақида гап кетганда, Тожикистон халқ шоири Камол Насруллонинг нафис мисралари отахон шоиримиз ӯлмас Жамол таржимасида ӯзгача жаранглайди. Мана, тинглаб кӯринг:\nБир иймоннинг пайванди, фарзанди мусулмонмиз,\nӯзбегу тожик эмас, парвардаи бир нонмиз,\nБир чеҳрада икки кӯз, бир сойда икки соҳил,\nБир уйда икки устун ва ёки жуфт айвонмиз.\nҲамсояю қисматдош, ҳамхонаю исматдош,\nБорлиқ аро қоришган бир тан ила бир жонмиз.\nШаҳринг менинг шаҳримдир,\nнаҳринг менинг наҳримдир,\nУмум мозор ичида, ӯлсак агар ниҳонмиз.\nБир уйу тӯйимиз ҳам, суратда сийратимиз,\nБир орзу қӯш қаноти, парвозига дармонмиз…\nМен шуни қайд этишни хоҳлардимки, дӯстликни мустаҳкамлаш, ӯзбек халқига нисбатан иззат-икром кӯрсатиш борасида Давлатимиз бошлиғи Эмомали Раҳмон олиб бораётган оқилона сиёсат ибратлидир.\nСӯнгги йилларда ҳурматли Президентимиз Турсунзода шаҳрига бир неча бор ташриф буюриб, шаҳримизнинг 1 май (ҳозирги Т. Тӯйчиев) жамоатида жойлашган Алишер Навоий номли мактаб очилишида шахсан иштирок этдилар. Дӯстлик ва Тожикистонда яшовчи турли миллат вакилларига ҳурмат кӯрсатиш, хусусан, ӯз она тилларини ҳурмат қилиш ва уни қадрлашлари борасида ҳикматомуз сӯзларни айтдилар. Турсунзода халқи, алалхусус, машҳур боғбонлар Камол ҳожи Мадумаров, Неъмат ҳожи Усмоновларнинг ҳалол меҳнатларига юқори ва муносиб баҳо бердилар. Демак, юрт ободлиги, унинг тараққиёти йӯлида қилинган ҳалол меҳнат ким бӯлишидан қатъий назар, юқори баҳоланаверади. Бу эса, ҳурматли юртбошимизнинг дӯсту биродарлик, тинчлик сиёсатининг ёрқин намунасидир.\n-Сиз билан дӯстлик ҳақида суҳбатлаша туриб, гапларингиз маъносидан юртимиздаги барқарор тинчлик ва осойишталикдан, осмонимиз софлигидан мамнун эканлигингиз баралла акс этиб турибди…\n-Албатта, фурсатдан фойдаланиб дӯстлик, биродарлик, тинч-тотув яшашлик борасида баҳоли қудрат фикрламоқчиман. Лекин сиз саволларингиз билан фикрларимни бӯлиб юборяпсиз (ҳазил). Энди бу соҳада кӯп гапириш мумкин. Чунки, биз дӯстлик борасида узоқ ва бой тарихга эгамиз. Дӯстлик бор жойда тинчлик бӯлади. Ҳозир дунёда экстремизм ва терроризм каби мудҳиш тушунчалар қулоч ёймоқда. Мисол учун БМТнинг охирги ҳисоботига кӯра, қарийб беш минг киши Украинадаги қуролли қарама-қаршиликлар оқибатида ҳалок бӯлишган. ӯн минглаб киши турли хил жароҳат олишган. Юз минглаб кишилар хонумонидан ажраган. У ердаги инфратузилмалар издан чиққан. Тараққиёт неча ӯн йиллар орқага сурилиб кетди. Куни кеча Покистоннинг Пешоваридаги террорчилик оқибатида 148 нафар мактаб ӯқувчилари ҳалок бӯлишди. Уларнинг ҳам яшашга ҳақлари бор эди. Мана сизга бесару сомонлигу нотинчлик оқибати…\nЮртимиз Тожикистонда осойишталикни барқарор этишда ҳурматли юртбошимиз Эмомали Раҳмоннинг тинчлик йӯлидаги сиёсатини халқимиз чин юракдан қӯллаб-қувватлайди. Бу олижаноб инсоннинг мамлакатда тинчликни ӯрнатиш ва шу бараварида, унинг тараққиёти йӯлидаги хизматлари беқиёслигини яна бир бор эслатмоқчиман.\nБу тинчлик қадрини юртимизнинг оддий фуқаросидан тортиб, дунё ҳамжамияти аҳли ҳам яхши билади, қадрлайди ва юксак баҳолайди. Республикамизнинг илк мустақиллик кунларидан бошлаб, то ҳозирга қадар юрт тинчлиги, ободлиги, дея сарф этилган чексиз меҳнат ва машаққатлар эса тарих саҳифаларида ӯчмас из қолдиради.\nАллоҳга шукр, халқимиз тинч ва хотиржам. Ҳамма яратувчанлик меҳнати билан машғул. Ҳеч ким оиласи ва бола-чақаси тинчлигини ӯйлаб хавотирланмайди. Тӯқсонинчи йиллар таҳликаси ӯлароқ, хавотирга тушмайди. Чунки, халқ бир умр муроса ва тинчлик тарафдори бӯлиб келган. Осуда ҳаёт кечириб, фарзандлар камолини кӯраётган, ишлаб чиқариш корхоналари, боғ-роғлар, ӯзларига тегишли хусусий ерлар, деҳқон хӯжаликларида меҳнат қилишаётган, осмонӯпар бинолар, юксак тӯғонлар, биллурдай равон кӯчалар қураётган, корхона ва ташкилотларда фидойилик кӯрсатаётган халқимиз юрт тинчлиги ва ободлигидан шукроналар қилишади.\n-Агар адашмасам, сизнинг иккита шеърий тӯпламингиз чоп этилган. Ҳозирги кунда шеърият, умуман, адабиёт ҳақида нималар дея оласиз? Ҳозир чоп этилаётган прозаик ёки шеърий асарларнинг савияси қай даражада?\n-Биласизми, мен шоирлик даъво қилмоқчи эмасман. Устоз шоирлардан бири «Шоирлигим ёлғондир, аммо Фузулий ғазалига қизиқишим рост», деган эканлар. Мен аслида, бадиий адабиёт мухлисиман. Бу мухлислик шу савиядаки, гоҳо ӯзим ҳам қалам тебратиб тураман. Менинг шеърларимга ӯқувчилар холис баҳосини беришади, деб ӯйлайман. Фикримча, бизда назмдан кӯра насрда қалам тебратаётган ижодкорлар сермаҳсулроқдек. Прозамизда Жӯрақул Ажиб, Эшмуҳаммад Донохонов, Абубакр Асоев, Искандар Маҳмадалиев, Абдужалил Ғафуров, Абдуҳафиз Мирзааҳмедов, ӯринбой Усмонов, Ҳасан Эрбобоев, Ҳуснинисо Аҳмедова каби ёзувчиларимизнинг асарларини эҳтиром қиламан.\nШеъриятга келсак, Асқар Маҳкам, ӯлмас Жамол, Абдулло Зуҳур, Саййид Неъматуллоҳ Иброҳим, Авлиёхон Эшон, Саид Жамол, Зулфия Бобоева, Мунаввара Ойматова, Абдулло Саидов, Ҳасанбой Ғойибов, Абдулвоҳид Алматовларнинг шеърияти шайдосиман.\nӯзини шоирман, ёзувчиман, деб атаб юрганлар кӯп. Бироқ, менинг қалбимдан ӯрин олган ижодкорлар юқорида зикр этганларимдир. Мен албатта, Тожикистон адабий муҳитини назарда тутяпман.\n-Тӯғри, бу фақат сизнинг хулосаларингиз. Энди айтинг-чи, бадиий ижодда сизнингча нималар етишмаётир?\n-Адабий танқидчилик етишмайди. Илгарилари бирор-бир прозаик ёки шеърий асарлар баҳс-мунозараларга сабаб бӯларди. Танқидчиларимиз ӯзларининг холис баҳоларини беришарди. Ҳозир-чи, танқидчилик соҳаси умуман йӯқ ҳисоби. Борлари ҳам асар буёқда қолиб, ижодкор шахсиятидан кир қидиради.\n- Адабий танқиднинг вазифаси дидларни ӯстириш ва бадиий-эстетик саводхонликни тарбиялашдир, - деган эди таниқли адабиётшунос И. Ғафуров.\nҲозир бировнинг асарларини ӯзлаштириб эълон қилаётган ижодкорлар ҳам талайгина. Чоп қилинаётган китобларни қӯя турайлик. Китоб чиқариб, шуҳратпарастликка интилиш иллати урфга айланиб кетди…\n- Спорт – тинчлик элчиси, дейишади. Машҳур шоирлар, ёзувчилар, олимлар қатори спортчилар ҳам ӯз мамлакатларини дунёга танитганлари сир эмас. Дунёнинг қайси гӯшасида бӯлмасин, халқаро мусобақаларда ғолиб спортчилар шарафига ӯз мамлакати мадҳияси баланд янграйди ва Ватани байроғи юқори кӯтарилади. Сиз дунёнинг кӯплаб мамлакатларида марафон мусобақаларида қатнашгансиз. Сизда ҳам шундай ҳолатлар юз берганми?\n-Дарҳақиқат, чет элларда ҳар бир мамлакатнинг давлат байроғи олий даражадаги расмий учрашувларда ҳамда ғолиб спортчилар шарафига юқорига кӯтарилади. Биз спортчилар бундан фахрланамиз. «Тожик алюминий ширакати» давлат унитар корхонаси қошидаги «Перевал» ҳаваскор югурувчилар клубининг аъзосиман. Ҳаваскорлар клуби бӯлишига қарамасдан, ӯзининг 35 йиллик фаолияти даврида бу жамоа неча ӯнлаб кучли спортчиларни тарбиялаб, халқаро мусобақаларда қатнашиш даражасига етказди. Соҳибжон Шарипов, Нозимжон ва Шокиржон Эрматовлар, Баҳодир Боймуродов, Муҳиддин Фахриддинов, Сотиболди Ҳайитов сингари марафончиларимиз Тожикистон терма жамоаси таркибида жаҳоннинг турли мамлакатларидаги халқаро мусобақаларда совринли ӯринларни эгаллашиб, юртимиз шарафини ҳимоя этишди.\nБир воқеа ҳеч эсимдан чиқмайди. Москва халқаро тинчлик марафонида қатнашиш учун 1999 йили «Перевал» клубининг 13 нафар аъзоси Россия пойтахти Москва шаҳрига етиб бордик. Мусобақа ташкилий қӯмитаси жойлашган муҳташам бино ҳовлиси саҳнида марафон қатнашчилари бӯлган турли мамлакатларнинг байроқлари ҳилпираб турарди. Бироқ, уларнинг орасида бизнинг байроғимиз кӯринмасди. Биз ташкилий қӯмита қайдидан ӯтиб, шахсий рақамларни олдик. Бино ташқарисига чиқиб, не кӯз билан кӯрайликки, биз ҳужжатларимизни расмийлаштиргунга қадар, ташкилотчилар томонидан юртимиз байроғи кӯтарилган эди. Жаҳоннинг юзга яқин давлатлари байроқлари қаторида бизнинг давлатимиз байроғи ҳам ҳилпираб турганини кӯриб, юрагим тасвирлаш қийин бӯлган даражада ифтихор туйғусига тӯлди.\nБу фахр туйғуси бизни олға ундайди. ӯшанда биз минглаб югурувчилар орасида совринли ӯринларни эгаллагандик.\n-Халқлар дӯстлигининг мустаҳкамланишида, бирлик, ватанпарварлик ва тинчлик ғояларини тарғиб этишда спортнинг ӯрни ёхуд сиз аъзоси бӯлган «Перевал» клуби жамоаси қандай эзгу ишларни амалга оширишмоқда?\n-Клубимизда мактаб талабасидан бошлаб 70 ёшли табаррук отахонлар, умуман, 60 нафардан зиёд турли миллат вакиллари югуриш машғулотлари билан шуғулланади. Спорт бу, саломатлик гарови ҳамдир. Тожикистон Республикаси Ҳукумати қошидаги Ёшлар, спорт ва сайёҳлик комитети томонидан «ТАЛКО» давлат унитар корхонаси раҳбарияти ташаббуси билан тез-тез дӯстлик ва ваҳдатга бағишланган катта-катта марафон югуриш мусобақалари ташкил этилади. Биз бундай мусобақаларнинг бир нечтасида қатнашдик. «Турсунзода-Хӯжанд», «Турсунзода-Кӯлоб», «Турсунзода-Роғун» каби югуриш марафонлари шулар жумласидандир.\nАйниқса, 2009 йилда ташкил этилган «Мурғоб-Хоруғ-Кӯлоб-Қӯрғонтепа-Душанбе-Истаравшан-Хӯжанд» 14 кун давом этган 1412 километрлик улкан марафон мусобақасида қатнашганим ҳеч қачон эсимдан чиқмайди. Биз тинчлик ва бирлик тимсоли сифатида кӯтарилган жонажон Тожикистонимиз байроғини Бадахшон, Хатлон, Суғд вилоятлари ҳамда республика бӯйсунишидаги ноҳиялар, умуман, 25 шаҳар ва ноҳиядан олиб ӯтиб, 27 июн – Миллий бирлик байрами муносабати билан Хӯжанд шаҳрига ташриф буюрган муҳтарам Президентимиз Эмомали Раҳмонга топширдик. Мамлакат Президенти спортчилар билан суҳбатлашар экан, бирлик ва ободлик йӯлидаги ҳатти-ҳаракатлар ёхуд ташкил этилган байрамона мусобақа учун миннатдорчилик билдирдилар. Биз югуриб ӯтган масофа схемасини ва байроқни тарихий ҳодиса сифатида баҳолаб, музейга қӯйишга кӯрсатма бердилар. Бу воқеалар, давлат бошлиғи билан бӯлган суҳбатимиз ва ундан олган таассуротларим ҳали-ҳануз мени тарк этган эмас. Мусобақа мобайнида босиб ӯтган йӯллардаги юртимизнинг чиройи мени ӯзига янада мафтун айлади. Ич-ичимдан тожикистонлик эканлигимдан фахрландим. Ифтихор билан шуни айтишим мумкинки, юртим кенгликларини, унинг муқаддас тупроғини пою пиёда кездим. Республикамизда яшовчи кӯплаб миллат ва элатларнинг одамийлик ва меҳмондӯстлиги дунёнинг ҳамма ерида ҳам топилавермайди. Халқимизнинг тинчликсеварлик ва ватандӯстлик хислатлари инсонийлик фазилатлари сифатида улуғланади.\nБадахшоннинг осмонӯпар тоғлари, Хатлоннинг уфққа туташиб кетган ҳудудсиз далалари, Суғднинг серҳосил боғу роғлари дилни энтиктиради, шодлик бағишлайди. Дунёларга жар солиб: -Бундай ВАТАН қаерда бор?- дегинг келади.\nЭнтикдим эркинлик шаббодасидан,\nИстиқлол нурларин қучайин Ватан.\nЖамолинг нуридан баҳра ололган,\nГуллар ифорини ҳидлайин Ватан.\nҲуррият шуъласи қалбимда чироқ,\nОрзулар ушалган давронсан Ватан.\nБоғингда гуллару ниҳол ҳам япроқ,\nЗикрингни ӯқиган боғбонсан Ватан.\nДӯстлик биродарлик қомусин битиб,\nҲур юртим ҳамиша шодликка шонсан.\nОппоқ келажакни чӯнг мақсад этиб,\nОлға одимлаган ота маконсан.\n-Янги йил арафасида газетхонларимизга тилакларингиз…\n-Мен 2015 йил халқимиз учун баракотли йил бӯлишини Яратгандан тилаб қоламан. Келаётган янги йил бундан кейин ҳам юртимиз тинчлик-осойишталик макони бӯлсин. Халқимга омонлик, ушалмай қолган орзулари ушалишини истайман.\nЭркин Шукур, «Халқ овози».\nБугун: 02-10-2020 01:47:38


Эркаклар қалбини забт этишнинг 10 усули - 3 Апреля 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2017-09-20, 0:50 AM\nГлавная » 2016 » Апрель » 3 » Эркаклар қалбини забт этишнинг 10 усули\nРақобат кучли бўлган шундай долғали замонда қандай қилиб эркаклар эътиборини жалб этиш мумкин? Уларга қандай аёллар ёқади? Бу савол ижтимоий келиб чиқишидан, ёшидан қатъи назар, ҳар бир аёлни ўйлантиради. Баъзида ҳаётда омади чопган, гўзал, ҳеч нарсадан камчилиги бўлмаган бизнес-ледиларнинг ёлғизлигига кўзимиз тушади. Уларнинг бахсизлигига ким сабабчи? Бу саволларга жавобни эркаклардан сўраш лозим. Улар қандай аёлларни ёқтиришларини ва бир умр бирга яшашларини билишни истасангиз, қуйидагилар билан танишинг.\nҚандай қилиб эркак кишининг қалбини забт этиш мумкин … Бу савол эмас, балки бутун бошли бир санъатдир. Эркак кишининг диққатини жалб этиш учун гўзал бўлиш шарт эмас, бу билан гўзал аёл ёлғизликка маҳкум деган фикрдан йироқмиз. Уларнинг каландимоғлиги ва кеккайиши энг катта хатоларидан биридир. Очиқ табассумли, самимий аёлларнинг улардан кўра имконияти каттароқ. Ёқимли табассум эркакларни ўзига жалб этса, гўзал "қор маликаси”дан таралаётган совуқлик уларни эҳтиёткор бўлишга чорлайди.\nЭркак кишининг кўнглини забт этишни истасангиз, у билан мулоқат жараёнида самимий муносабатда бўлишга ҳаракат қилинг. Инсониятнинг кучли жинс вакиллари билан суҳбатлашганда бор овозингизда қаҳ-қаҳ уриб кулманг, бекорчи гапларни гапирманг, аммо оғзингизга талқон ҳам солиб олманг. Улар жудаям кўп гапирадиган ва умуман камгап аёлларни ёқтиришмайди. Кучли аёлларда меҳрибонлик, нафосат етишмайди. Аммо меҳрибонликни соддалик билан адаштирманг. Ақлингизни, фаҳм-фаросатингизни суҳбатдошингиздан яширмасликка, суҳбат жараёнида ўзингизни ундан катта тутмасликка ҳаракат қилинг.\nНима ҳақда гапириш керак?\nСуҳбатимиз мавзуси эркак қалбини забт этиш усуллари ҳақида кетар экан, сизга бир усулни айтиб ўтмасликнинг иложи йўқ. Эркак киши билан суҳбат қураётганда, у гапираётган мавзу сизга қизиқ туюлмаса-да, диққат билан уни тинглашга, қўллаб-қувватлашга ҳаракат қилинг. Унинг гапларини қизиқиш билан эшитаётганингизни тасдиқлаш учун сирли жилмайиб қўйинг, мавзу қизиқлигини исботлаш учун саволлар беринг. Уни тинглаб бўлгач, мавзуни қизиқроқ мавзуга алмаштиришингиз мумкин. Суҳбат жараёнида кейинги учрашувга шама қилишингиз мумкин. Масалан, тунги шаҳарни томоша қилиб, пиёда айланишни ёқтиришингизни суҳбат асносида қистириб ўтинг.\nНима ҳақда гапирмаслик керак?\nЭркакда ёқимли таассурот қолдириш учун мавзу ва сўз танлаётганда эҳтиёт бўлиш лозим. Ҳеч қачон унга сийқаси чиққан, масалан, кўйлагининг чиройли эканлиги ҳақидаги мақтов гапларни, муносабатларингиз ҳақида ҳам бўлар-бўлмас сўзларни тилга олманг. Агар ўзингизни шундай тутадиган бўлсангиз, у қаршисида жиддий муносабатларга тайёр бўлмаган, танноз турганига ишонч ҳосил қилади. Эркакни ҳеч қачон бирор машҳур кино қаҳрамон ёки актёр билан таққосламанг. Ҳайратланганда ҳам унинг ташқи қиёфасидан эмас, қобилияти, истеъдоди, ҳаракатларидан ҳайратланинг. Эркаклар ақллилик қилган аёлдан кўра, уларни мақтаган аёлни ақлли деб ҳисоблашади.\nНима учун ташқи қиёфага эътибор бериш лозим\nКўпчилик ёшлар ичидагидан кўра маҳсулотнинг устки ўрами катта аҳамиятга эга деб ўйлашади. Аммо ўзига жуфт танлаётганда бу қоидага амал қилмаслик керак. Баъзида қиз боланинг ташқи кийимига қараб, йигитлар унинг ички дунёсини билиб олишади. Йигит гўзал қизни севиб қолиши шарт эмас, аммо унинг ташқи қиёфаси танишиш учун баҳона бўлиши ва биринчи планга унинг ташқи қиёфаси эмас, феъл-атвори чиқиб қолиши мумкин. Қиз модель бўлмаса ҳам, ораста, ўзига эътиборли бўлса, нур устига аъло нур бўлади.\nБиринчи учрашувдаги хатолар\nАгар илк учрашувингиз сўнгги учрашувга айланмаслигини истасангиз, қуйидаги хатоларга йўл қўймасликка ҳаракат қилинг. Учрашув учун танлаган кийимингиз жудаям башанг ва очиқ-сочиқ бўлмасин. Энг аввало қўлларингиз, тирноғингизга эътиборли бўлинг. Сепган атирингизнинг ҳиди ҳам жуда ўткир бўлмасин. Ҳаяжонланиб, ўзингизни йўқотиб қўйманг. Биргина сирли табассум ҳаяжонни йўқотишга хизмат қилиши мумкин. Учрашув олдидан миянгиздан барча салбий ўй-фикрларни, ёмон хаёлларни ҳайданг. Ёқимли овозда, лабингиздан табассум аримаган ҳолда суҳбатга киришинг.\nЭркак кишига ёқиш учун унга ўзингизнинг ҳам, унинг ҳам камчиликларини дастурхон қилманг. Аксинча, ўзингиздаги ноёб фазилатлар ҳақида гапиришга ҳаракат қилинг, чунки эркаклар ўзига ишонган аёлларни жуда ҳурмат қилишади. Ўзингизга бўлган ишончни амалий машғулотлар мустаҳкамлайди. Чиройли кийинган, ўзингизга оро берган ҳолда кўзгу қаршисига келиб, барча ижобий фазилатларингизни қайта-қайта такрорланг. Масалан, кўзларингизнинг чиройлилиги, қанчалик истеъдодли эканлигингиз ҳақида гапиринг. Ҳар куни шу сўзларни такрорлашдан чарчамасангиз, албатта у ижобат бўлади. Чунки хаёллар моддийлашиш хусусиятига эга. Ўзингизни шундай тутингки, йигит сизни йўқотишдан қўрқиб яшасин.\nРашк ҳар бир инсонга хос туйғу. Фақат ҳаммаси меъёрида бўлгани маъқул. Агар йигитингиз ўта рашкчи бўлса, у билан бирор тадбирга борганда эҳтиёт бўлишингизга тўғри келади. Кўпчилик рашк қилдими, севади деб ўйлайди, аслида рашк инсонинг ўзига бўлган ишончсизлигидан келиб чиқади. Эркак кишининг рашки кўп ҳолларда ажрашишга олиб келади. Агар у бадавлат инсон бўлмаса, уни бахт пулда эмаслигига ишонтиринг.\nБироз сирли бўлинг\nБаъзан ҳаддан ортиқ меҳрибонлик ва жонкуярлик ҳам эркак кишининг меъдасига тегиши мумкин. Агар уни хафа қилиб қўйсангиз, кечирим сўрашдан уялманг. Унинг буйруқларига сўзсиз бўйсунсангиз-да, баъзан ўз фикрингизни билдиришдан қўрқманг. Эркак киши сизни тўлиқ билиб олмаслигига, сирли томонларингиз бўлишига интилинг. У ҳар доим сизни кашф қилишга интилиб яшасин. Орангизда қандай низо, жанжал чиқмасин, ҳар қандай шароитда ҳам У ғалаба қозониши лозим.\nЁнингизда эркак киши ўтирганда ҳеч қачон ғамга ботманг, бўлмаса у "мен билан бўлгани учун ўзини бахтсиз ҳис қиляпти” деб ўйлаши мумкин. Ҳар қандай шароитда ҳам хушчақчақ бўлишга ҳаракат қилинг. Лабидан табассум аримайдиган аёл ёнида ҳар қандай эркак ўзини бахтли ҳис қилади. Аммо елкангдан рўзғор ва бошқа ташвишлар босиб турганда бунга қандай эришиш мумкин деб савол беришингиз мумкин. Биринчи галда хурсанд бўлишингизга нима халақит қилаётганини аниқлаб олинг. Агар бунга ташқи қиёфангиз сабаб бўлаётган бўлса, ташқи қиёфангизга эътиборли бўлинг, мабодо гап ишингизга тааллуқли бўлса, карьеранингиз ҳақида ўйлаб кўринг. Ҳеч қачон олдингизга эришиб бўлмайдиган мақсадларни қўйманг. Ҳамма нарсанинг яхши томонларини кўришга интилинг. Ахир бежизга "Ҳикмат излаганга ҳикматдир дунё, иллат излаганга иллатдир дунё”, дейилмаган.\nКатегория: Foydali maslahatlar / Полезны советы | Просмотров: 691 | | Теги: Yangilik, newsuz, uznews, xabarlar, habarlar, Новости, Yangiliklar, ahborot, news | Рейтинг: 0.0/0


Қўрғонтепада 5 нафар фуқаро ноқонуний сақлаб келган қуролларни ўз ихтиёри билан топширди - Zamin.uz\nСаминжон Ҳусанов, “Халқ сўзи Online”/Андижон. Қўрғонтепа тумани Заҳириддин Муҳаммад Бобур номли МФЙ Кавсар кўчаси 42-уйда яшовчи Баҳромжон Мамадалиев эски уйининг пол қисмини бузаётиб, темир сандиқда бўлган, 2004 йилда вафот этган отаси Турсунали Мамадалиевга тегишли 1 дона ИЖ русумли ов милтиғини топиб олди.\nТабиийки, унинг хаёлига келган биринчи фикр қуролни сотиш орқали келадиган катта даромад бўлди. Сўнг ички ишлар бўлими ходимлари томонидан олиб борилган профилактик тадбир давомидаги тушунтириш ишларини эслади. Ўшанда улар тегишли рухсатномасиз ўқотар қурол, ўқ-дорилар, портловчи моддалар ёки портлатиш қурилмаларига қонунга хилоф равишда эгалик қилиш Ўзбекистон Республикаси Жиноят кодексининг 248-моддаси билан назарда тутилган жиноий жавобгарликка тортилишга сабаб бўлишини айтиб ўтгандилар.\nБироқ, шу модданинг 3-қисмида “Ушбу моддада назарда тутилган буюмларни ўз ихтиёри билан топширган шахс жавобгарликдан озод қилинади”, дейилганлигини ҳам яхши эслади. Буни ақлан англаб етган Баҳромжон шу заҳоти туман ички ишлар бўлимига мурожаат этиб, ов қуролини ўз ихтиёри билан топширди.\nМаълумки, қурол ва портловчи моддалар билан боғлиқ ҳолатлар жамият учун жуда катта хавф туғдиради. Шу боис ҳам фуқаролар бу борадаги ижобий муносабатлари билан юрт осойишталигини таъминлашга муносиб ҳисса қўшган бўладилар. “Замин” янгиликларини “Одноклассники”да кузатиб боринг\nЯнгиликлар » Жамият » Қўрғонтепада 5 нафар фуқаро ноқонуний сақлаб келган қуролларни ўз ихтиёри билан топширди


Маҳсулотимиз таннархи арзон, сабаби...\nБуларнинг ҳаммаси бизга арзон ва сифатли маҳсулот чиқаришга ва нафақат ички, балки ташқи бозорни ҳам эгаллашга ёрдам беради. Ҳозир ишлаб чиқариладиган керамика маҳсулотларининг 60 фоизгачаси экспортга йўналтирилиши режалаштирган. Экспортнинг дастлабки манзиллари сифатида эса МДҲ давлатлари ва БААни танладик, – дея ўз фаолияти ҳақида сўзлаб берди Олимжон Бобохонов.\nОлимжон билан суҳбат жараёнида завод ҳудудида жуда катта бўш ҳудуд текислаб қўйилганига гувоҳ бўлдик. Бунинг сабаби ҳақида сўраганимизда, у “сиз кўриб турган заводимиз умумий режамизнинг бир қисми холос, бу майдонда биз келгуси йилда янада каттароқ қувватдаги ишлаб чиқариш линияси қурилишини бошлаймиз. Ўшанда ишлаб чиқариш ҳажми ҳам, ишчи ўринлар сони ҳам каррасига ошади”, – дея жавоб берди.\n· Йилига 35 миллиард сўмлик маҳсулот ишлаб чиқариш қуввати яратиладиган лойиҳа босқичма-босқич 2021 йилнинг II чорагида ишга туширилади ва 410 та иш ўрни яратилади, шунингдек, йилига 15,3 миллион долларга тенг экспорт қилиш кўзда тутилган.\nЗаводнинг тайёр маҳсулотлар стендига кўз югуртирдик. Чиндан ҳам тайёр кафеллар бу маҳсулот бозорини эгаллаган Хитой ва Эрон кафелларида қолишмайди, безаклари ҳам нафис, силлиқлиги ва пишиқлиги ҳам яхши, энг муҳими ҳамёнбоп. Демак давлат раҳбари ташрифида ишга тушган бу йирик завод маҳсулотлари бозорда ўз ўрнини топа олади.


Қоракўл тумани бугун 94 ёшда!\nАҳолиси, асосан, ўзбеклар, шунингдек, туркман, татар, рус, миллат вакиллари яшайди. Туманда 976 та корхоналар фаолият юритаётган бўлиб, шундан иқтисодий тармоқлар бўйича қишлоқ, ўрмон ва балиқ хўжалиги - 151та, саноат – 166 та, қурилиш - 83 та, савдо - 333 та, ташиш ва сақлаш- 25 та, яшаш ва овқатланиш бўйича хизматлар - 85 та, ахборот ва алоқа - 12 та, соғлиқни сақлаш ва ижтимоий хизматлар кўрсатиш - 21 та ҳамда бошқа турдаги хизматлар кўрсатишда- 100 та корхонадан иборат. Кичик, ўрта ва йирик бизнес корхоналари, микрофирмалар, Қоракўл пахтасини қайта ишлоқчи “Мерган-текс”,"Реал-текс", “Кумуш-калава” кластер-корхоналарива "Қандим" газни қайта ишлаш заводи фаолият кўрсатади.\nҚоракўл тумани қуйидаги соҳаларга ихтисослашган.\n2. Тери ва жунни қайта ишлаш.\nҚишлоқ хўжалигининг асосий тармоғи пахтачилик, ғаллачилик, чорвачилик, полизчилик. пиллачилик ҳам ривожланган. Ширкат, деҳқон, фермер хўжаликлари мавжуд. Суғориладиган майдонларга пахта, ғалла, картошка, сабзавот ва полиз, ем-хашак экинлари экилади. Мевазор, токзор, тутзорлар бор. Тумандаги жамоа ва шахсий хўжаликларида қорамол, қўй ва эчки, парранда, шунингдек, туя боқилади.\nТуманда 12591 нафар мактабгача таълим ёшидаги болалар бўлиб, 82 та мактабгача та’лим ташкилотлари(30 Давлат МТТ, 7 та Давлат хусусий шерикчилик асосидаги МТТ ва 45 та оилавий МТТлар) фаолият юритади.\nҚоракўл туманида 52 умумий таълим мактаби, Халқаро математика мактаби,Олимпиа ва миллий спорт турлари бўйича давлат ихтисослаштирилган мактаб интернати, Болалар мусиқа мактаби, Академик лицей болаларга таълим бериб келмоқда.\nШунингдек, аҳолига туман марказий кутубхонаси ва унинг тармоқлари, Маданият маркази ва маданият уйлари, Ёшлар истироҳат боғи, марказий касалхона, поликлиника, туғруқхона, қишлоқ врачлик, фелшер-акушерлик пунктлари, амбулаториялар, дорихоналар аҳолига хизмат кўрсатади. Қоракўл тумани орқали халқаро темир йўл ва автомобил йўллари ўтган.


Уяли алоқа оператори фақат 27 ва 28 май кунлари 80 фоизлик чегирма беряпти! - Terabayt.Uz\nУяли алоқа оператори фақат 27 ва 28 май кунлари 80 фоизлик чегирма беряпти!\nBeeline аввалроқ ҳар жума кунлари янги бонус, акция ва ноёб чегирмалар берилувчи «Жума Муборак» акциясини жорий этган эди. Мазкур компания ўз расмий сайти орқали икки кун давомида амал қилувчи чегирмаларни эълон қилди.\nЎҚИНГ: Бу оператор абонентлари энди уйдан чиқмасдан VISA картасини очишлари мумкин!\nХабарга кўра, фақатгина икки кун – 27 ва 28 май саналарида Beeline чиройли рақамларига 80 фоизлик чегирма тақдим этилмоқда. Бунда номинал қиймати 421 000 сўм, 1 263 000 сўм, 10 525 000 сўм, 21 050 000 сўм ва 31 575 000 сўмлик «олтин» рақамларни рақамларни чегирмали нархда олиш мумкин.\nАрзонлатиб сотиш доирасидаги чегирмалар «ZO‘R» ёки «Status» тариф режаларидан бирига ЯНГИ уланишда амал қилади. Шошилинг, чиройли рақамлар сони чекланган, дейилади хабарда.\nЎҚИНГ: Мобил операторни UZREPORT TV судга берди\n#Beeline #Beelineuz #акция #мобил алоқа оператори #мобиль оператор #нархлар #операторлар #мавсумий акция #акциялар #Aksiyalar #тариф режалар #Beeline Uzbekistan


Легионерларимиз. Бугун Азиз Ҳайдаров жамоаси ўйнайди\n14 апрель, 2017, 10:21\nБугун БАА Про лигасида 23-тур ўйинлари бўлиб ўтади. Ўзбекистон миллий терма жамоаси ярим ҳимоячиси Азиз Ҳайдаров тўп сурадиган “Ал-Шабаб” бугун чемпионлик учун ҳаракат қилаётган “Ал-Жазира”га қарши майдонга тушади.\nАгарда бугун Ҳайдаров ва унинг жамоаси рақибга имкониятни бой берса, “Ал-Жазира” деярли БАА чемпионлигини қўлга киритади. Боиси, чемпионат тугашига 4 та тур қолмоқда ва энг яқин та`қибчи – “Ал-Ахли”, Ҳайдаров жамоасининг бугунги рақибидан 8 очко ортда бормоқда. “Ал-Шабаб” эса турнир жадвалининг қоқ ўртасида(8-ўрин) турибди ва бу ўринни ҳеч кимга бермаслиги ҳақиқатга яқинроқ.\nМазкур баҳс бизнинг вақт билан 21.45 да бошланади.\nБАА Про лигаси. 23-тур\n21.45 “Ал-Жазира” – “Ал-Шабаб”


01:54 20 Сентябр 2020\n17:53 02.09.2020 Ҳавола олиш\nЛокомотив парки электрлаштириш ва янгилаш лойиҳаларини амалга ошириш гуруҳи бошлиғининг ўринбосари Чингиз Кудабеков Фарғона водийсидаги ҳалқа темир йўли афзалликлари ҳақида сўз юритди.\nМинтақанинг уч вилоятини – Андижон, Фарғона, Наманган – ҳалқа темир йўли боғлади.\nҲалқа йўлнинг умумий узунлиги 331 кмни ташкил этади. Тўхтаб туриш бекатлари экспресс электропоездда – 5 та, электропоездда – 35 та. Экспресс электропоездда йўлда сарфланадиган вақт 5 соат 30 дақиқа, электропоездда эса 7 соат 30 дақиқани ташкил этади.\n“Энди “А” пунктдан “Б” пунткга юкларни етказиб бериш, йўловчиларни ташиш суръати тезлашади. Тепловозларни электровозларга алмаштириш бизга минтақадаги экологик муҳитни яхшилаш имконини берди. Энг янги замонавий технологиялардан фойдаланилган. Бу бизга барча участкаларда тизимларни яхшилаш ва автоматлаштиришга имкон берди”, - деди Кудабеков Sputnik мухбирига берган интервьюсида.\nЛойиҳа 45 миллион долларга баҳоланган ва 2021 йилнинг биринчи чорагида тўлиқ ишга тушиши режалаштирилмоқда.


МИССИОНЕРЛИК ТАРҒИБОТИДА УСЛУБ ВА ВОСИТАЛАРНИНГ ЗАМОНАВИЙЛАШУВИ — Zamaxshariy.uz\nМИССИОНЕРЛИК ТАРҒИБОТИДА УСЛУБ ВА ВОСИТАЛАРНИНГ ЗАМОНАВИЙЛАШУВИ\n9 ноября, 2017 admin Без рубрики\nМиссионерлар ҳудуд ёхуд халққа кўра, турли ёндашув ва муносабат қўллаган бўлсалар-да, улар охирги икки асрлик фаолиятларида ўз қарашларини тарғиб қилишдан ташқари, маҳаллий халқларда эътиқод асослари ва миллий қадриятлари билан боғлиқ турли шубҳалар уйғотиш орқали уларни ўзлик ва қадриятларига бегоналаштиришга уринаётганлари ҳам сир бўлмай қолди.\nҲозирги кунда турли черковларга мансуб минглаб миссионер ташкилоти билан бир қаторда мустақил фаолият олиб бораётган юзлаб миссионер ташкилотлари мажуд бўлиб, уларнинг миссия услублари орасида энг эътиборни тортадигани «маданиятга чорлаш» усулидир. Бу услубда христианлик таълимоти ва қадриятлари маҳаллий маданиятлар, шартлар, қадриятлар ва бошқа талаблар кузатилиб борилган ҳолда тақдим этилиши мақсад қилиб олинади. Шундай қилиб, таълимот, ибодат шакллари ва қарашлари имкон қадар маҳаллий халқ одатларига мослаштирилиб тақдим этилади. Мисол учун бу услуб бўйича мусулмонларга хитоб этилганда улар ишлатадиган диний атамалар қўлланилишига алоҳида эътибор берилади.\nМиссионерлар диалог (мулоқот) таъсир воситаларини ҳам ўз қарашларини ёйишда мустақил восита сифатида қўллайдилар. Бунинг учун рўпарада турган инсонлар билан “сохта” самимият, дўстлик ва жозиба муҳити юзага келтирадиган диалогни ташкил этиш керак.\nМиссионерлик фаолиятларига боғлиқ ижтимоий таъсирлар ҳам ниҳоят даражада муҳим. Бу воситаларнинг энг муҳимлари сифатида қуйидагиларни айтиш мумкин:\nБолалар клублари ташкил этиш, боғчалар ва бошланғич мактаблар қуриш каби болаларга қаратилган фаолиятлар.\nИнсоний меҳр-мурувват «беғараз» ёрдамларини кўрсатиш. Бунга, албатта, моддий ёрдамлар (тиббиёт, озиқ-овқат) ва сўзсиз, «руҳий» ёрдамлар киради.\nМеҳнатга лаёқатсизлар яшайдиган уйларга зиёратлар уюштириш, соғлиқ муаммолари билан шуғулланиш, ёлғизлик муаммоларига ечим топиш каби қариларга қаратилган фаолиятлар.\nМаҳаллий халқ тилида ўша халқнинг урф-одатларини ҳисобга олган ҳолда, сифатли, рангли, расмли даъват китобчаларини бепул тарқатиш. Кўпинча бу китоблар Муқаддас китоб оятлари билан «безалади». Ўз динини тарғиб қилувчи газета-журналлар чиқариш.\nЎз фаолиятига қизиқтирувчи ишонч-эътиқоди ва руҳиятига таъсит этувчи турли медиа воситалари тарқатиш.\nМатбуот ва оммавий ахборотлар воситалари ва интернет ижтимоий тармоқларидан фойдаланиш. Радио-телевидение орқали жонли кўрсатувлар тайёрлаш. Бу кўрсатувлар орқали аҳолини мулоқотга чорлаш, адреслар алмашиш.\nТурли мавзуларда тадбирлар ва анжуманлар уюштириш.Мусулмон ўлкаларга турли (мас: ҳамшира, тарбиячи) номлар остида миссионер кадрлар жўнатиш.\nЯкка шахсларга даъват хатлар жўнатиш.Ёшлар жамиятлари, маданият ва дўстлик уйлари билан ҳамкорлик қилиш.\nИнглиз тили, компьютер ўргатиш ниқоби остида миссионерлик кутубхоналари, истеъдодни шакллантиришга қаратилган клублар ва ўқув курсларини ташкил этиш.\nМиссионерларнинг маданий савиялари юқори бўлиши ва мукаммал хитоб санъатига эга бўлиши, борган ёки ўзлари мавжуд жамоатда сўзини қабул қилдира оладиган шахсият ва қобилиятда бўлиши, сиёсатни аъло даражада тушуниши, фаолият услубларини яхши билиши ва амалга ошириши керак бўлади. Миссионерликка тайёрланаётган шахс маълум бир таҳсил босқичидан кейин юбориладиган жойларига қараб алоҳида курсларга берилади ва нималар қилиши лозимлиги уқтирилади. Мақсадларига эришиш учун миссионер ташкилотлар уларни жуда яхши шакллантиришга ниҳоят даражада эътибор беради. Бунда қуйидагиларга алоҳида эътибор қаратилади:\nМактаблардан оилалари рухсати билан энг зийрак ва ҳаракатчан болалар танлаб олинади ва миссионерлик хизматларига кўра, тайёрланади.\nМиссионерлик учун танлаб олинган бола, ўсмир ёки шахс, миссионерлик қиладиган ўлка шароитларига кўра, тарбияланиб етиштирилади ва алоҳида курсларда ўқитилади.\nЎз таълимоти пухта ўргатилади. Динга нисбатан фидоийлик руҳи бағишланади. Миссионерлик хизмати учун дунёнинг энг узоқ бурчакларига ҳам ўз хоҳиши билан чин кўнгилдан бора оладиган шаклда хизмат ҳисси ва севгиси жойланади.\nМиссионерларга дини ва вазифасига нисбатан иштиёқдан ташқари, имкон қадар касбий таълим ҳам берилади. Докторлик миссионерлик фаолияти учун жуда муҳим воситадир. Касалхона хизматлари, ҳамширалик каби соҳа фаолиятлари миссионерлик учун энг муҳим ва таъсирчан вазифалардан ҳисобланади.\nҲар бир миссионерга молиявий жиҳатдан катта қўллаб-қувватлаш таъминланади. У эса ўзи мавжуд ўлкадаги ишсиз, камбағал ва боқувчисини йўқотганларга моддий ёрдам кўрсатиб, тарғибот ишларини олиб боради. Шунингдек, миссионерларга бериладиган молиявий сармояни қандай йўл ва мақсадларга ишлатиши ўргатилади. Ҳар бир миссионерга теология (илоҳиёт) таҳсили билан бирга, бошқа илмлар таҳсилига ҳам эътибор берилади. Миссионерларнинг биттадан кўп тил ўрганишларига ташвиқ қилинади.\nУшбу воситалар таъсири остида киши руҳиятида уч ҳолат кузатилади:\nКиши бошқа динни қабул қилади ёки бошқа динни ҳам ҳақ йўлда деб ўйлай бошлайди ё камида ўз динига бўлган садоқати йўқола бошлайди.\nБаъзи ватандошларимизнинг улар кетидан эргашиб кетаётганининг биринчи сабаби – ўзимизнинг динимиз йўл-йўриқларидан бехабарлик.\nИккинчи сабаби – диний ходимлар маърузаларининг таъсирчанлиги оз. Ҳолбуки, миссионерларнинг чақириқлари кучли, ниҳоятда ҳис-ҳаяжонли бўляпти.\nУчинчи сабаби – ён атрофимиздаги кам таъминланган оилалардан, ногиронлардан, боқувчисидан айрилган қариялардан кўнгилдагидек тез-тез хабар ололмаяпмиз, моддий ва маънавий ёрдамлар кўрсатолмаяпмиз. Миссионерлар бу йўл билан баъзи муҳтожларнинг кўнглини «овлашяпти».\nШунинг учун ҳам азал−азалдан ота−боболаримиз эътиқод қилиб келган муқаддас ислом таълимотига содиқ қолиш ҳиссиётини кучайтириш, тўғри тарғиб ва ташвиқот қилиш мақсадга мувофиқ бўлади. Диний соҳадаги ходимларнинг фаолиятини бунга йўналтириш, диний ва илмий саводхонлигини оширишга эътиборимизни қаратишимиз долзарб аҳамият касб этмоқда.\nТурли динларга ҳурмат билан муносабатда бўлиш Ўзбекистон ҳудудида яшовчи турли миллат ва дин вакилларининг тотувлик анъаналарида ҳам ўз аксини топган. Минг йилларни қамраб олувчи тарихимизда динлараро бирорта низо юзага келиб чиқмаганлигининг ўзи тинчликпарвар ўзбек халқининг диний эътиқоди, урф-одатлари ва анъаналаридан далолатдир.\nБоғот туман «Исмоил шайх бобо” масжиди имом хатиби\nPrevious Post:Миссионерлик ҳамжиҳатлик кушандаси\nNext Post:Истиқлол ва маънавий меросга эътибор


«Марказ, марказ! Мени эшитяпсизми?..» Тинчлик учун курашган алоқачи аскарнинг таҳликали тақдири\nДушман мергани аскарнинг шлемини нишонга олиб, тепкини босди...\nҲали ўттиз ёшни ҳам қаршиламаган, қалбида ҳаётга бир дунё умидлари бўлган аскар жангнинг энг таҳликали палласида ҳарбий қисмдаги сафдошларининг ҳаёти учун ҳам масъул эканини яхши биларди. Агар ҳалокатга учраган алоқа тизимини қайта ишга туширолмаса, марказга вазиятни билдириб, ёрдам кучлари сўраш имкони қолмайди. У ҳолда ҳарбий қисмдаги ҳамма ҳалок бўлиши муқаррар.\nАскарнинг таржимаи ҳолидан:\nМаҳмуд Хидиров 1914 йилда Қашқадарё вилояти, Яккабоғ тумани, Жийда қишлоғида туғилган. 1929 йили Қамаши тумани, Қорабоғ қишлоғидаги мактабга ўсиб келаётган ёш авлодга таълим-тарбия бериш учун жўнатилган. Таълим соҳасидаги тажрибасини ошириш учун 1936 йилда Қарши давлат педагогика билим юртига ўқишга кирган. Ўқишни тугатгач, мактаб директори лавозимида икки йил фаолият юритган.\nОиладаги учинчи аскар\n1941 йилнинг ёзида укалари Мирза ва Бахтиёр олдинма-кетин фронтга жўнади. Ўз навбатида у ҳам ҳарбий комиссариатга ариза билан мурожаат қилди. Комиссариат масъуллари уни урушга жўнатмаслигини, маълумотли кадрлар етишмаётганини айтишиб, фронтдан олиб қолишга ҳаракат қилишди. Онаси: «Ўғлим, сен бўлмасанг бошқаси борар. Ўзи шундоғам икки уканг фронтга кетган, ўғилларимдан ҳеч бўлмаса сен ёнимда бўл. Aхир, мени ҳам ўйла, отанг билан рўзғорни қандай тебратамиз?», – деган фарёдига жавобан Маҳмуд «Жанггоҳларда ватандошларим ва укаларим жон бериб-жон олишаётганда мен қололмайман. Яхшиси, оқ фотиҳа беринглар, ортимдан мени ва укаларимни дуо қилиб туринг», – деб жангга отланган эди.\n1941 йилнинг 10 декабрида Яккабоғ туманидан бир қанча йигитлар билан иккинчи жаҳон урушига сафарбар этилган Маҳмуд Хидиров полкда алоқачи этиб тайинланди.\n1943 йил Курск остонасидаги ҳал қилувчи жангда ўрнатилган алоқа нуқталаридан бирининг зарарланиши оқибатида марказ билан алоқа узилиб қолади. Марказ билан алоқани тиклаб, ёрдам кучлари сўралмаса, вазият янада таҳликали тус олиши мумкин. Шунда ҳарбий қисм командири тўрт нафар алоқачи аскардан иборат кичик гуруҳни алоқанинг талафот етган нуқтасини топиб, бартараф этиш учун юборди. Афсуски, орадан тўрт-беш соат ўтса ҳам алоқа тикланмади. Махсус гуруҳдан эса дом-дарак йўқ эди.\nВазият тобора ёмонлашаётганини сезган ҳарбий қисм командири алоқани тиклаш учун бу хавфли вазифани қисмдаги энг сўнгги алоқачи аскар –Маҳмуд Хидировга топширди. Бу ҳарбий қисмдагиларнинг омон қолиши учун охирги имконияти эди.\nВазифани бажаришга киришаркан, Маҳмуд Хидиров бир неча чақирим йўлни тепалик ён бағирлаб аста-секин, худди ўз ўлжаси сари интилаётган йўлбарсдек эмаклаб босиб ўтиши керак бўлди. Тепаликдан ўтган темирйўл ёқасида тўрт нафар аскарнинг жасадига дуч келди. Не кўз билан кўрсинки, ҳалок бўлганлар ўз сафдошлари эди. Бундай ҳолат билан қаршилашган аскар саросимага тушмади. Сафдошлари мерганнинг ўқига нишон бўлишганини пайқади. Ўзини қўлга олиб, душман мерганининг жойини аниқлаш учун бир тадбир ишлатишга қарор қилди...\nАлоқачи аскар Маҳмуд Хидиров хотираларидан:\n«Днепр ёқасида ҳал қилувчи жанглар бўлмоқда эди. Дарёни ишғол қилганимиздан сўнг ҳарбий қисм командири ёвнинг кейинги ҳужумини аниқлаш учун разведка гуруҳи билан боришимни ва қандай бўлмасин душман ҳарбийларидан бирини қўлга олиб келишни буюрди. Биз қоронғида душман қароргоҳи томон писиб борардик.\nНиҳоят, аскарларни назорат қилиб юрган душман офицерига дуч келдик ва уни ҳеч қандай шовқин-суронсиз асир олишга муваффақ бўлдик.\nОртга қайтаётганимизда душман таъқиб қилаётганини пайқагач, ўрмон ичкарисига яшириндик. Хавфдан қутулдик, деб ўйлагандик. Бирдан тепамизда душманнинг кузатув самолёти пайдо бўлиб, биз турган жойни ўққа тутиб бомбардимон қила бошлади. Ҳар хил манёвр қўллаб ҳар тарафга тарқалиб кетдик. Гуруҳимиз раҳбари бўлган Николай исмли офицер йигит билан олдинма-кетин қочаётганимизда тўсатдан ёнимизга бомба тушиб портлади. Оғриқнинг кучлилигидан ҳушимни йўқотдим. Ўзимга келиб атрофга боқсам, Николайнинг ҳамма жойи қон бўлиб ётар, лекин ҳали у тирик эди. Қўли билан имлаб ёнига чақирди ва бўйнидаги дурбинини ечиб олишимни буюрди. Сўнгра жилмайиб: «Бу – сенга. Ундан фойдаланганингда мени эслаб турасан-а, дўстим?» – деди-да, жон берди.\nМен ва бомбордимондан тирик қолган шерикларим асирга олинган немис офицерини олиб ҳарбий қисмга қайтдик. Портлашда менинг бошимга ҳам жароҳат етган экан. Ҳарбий қисм командирига асирни топшираётиб, олган жароҳатим туфайли ҳушимни йўқотдим. Кўзимни очсам ҳарбий шифохонада эканман. Бир ойдан кўпроқ тиббий муолажалар олиб, ўз вазифамни бажариш учун ҳарбий қисмимга йўл олдим. Етиб боришим билан ҳарбий қисм командирига учрадим. У дарров мени таниди-ю, сафдошларимга кўрсатган жасоратларим ҳақида сўзлаб саф майдонида «Жасорат» медалини топширди ва мени катта сержант лавозимига тайинлади».\nМаҳмуд Хидиров ўзига билдирилган юксак ишончни оқлаш учун бир сония ҳам тин олмасдан урушнинг кейинги жабҳаларида Украина, Беларусь, Руминия ва Германия тупроқларигача мардоновар жанглар олиб борган эди. Аммо 1943 йил Курск яқинидаги жанг унинг учун жуда таҳликали бўлди.\nЎлимга чап бериб...\nЎшанда ўзидан олдин юборилган тўрт нафар аскарнинг вазияти унинг ҳам бошига тушиши мумкинлигини мулоҳаза қилган эди. Жанг майдонида минглаб йигитлар жон олиб-жон бераётган бир пайтда биргина одамнинг ҳаёти урвоқ ҳам эмас, албатта. Лекин ортида турган ҳарбий қисм аскарларининг ҳаёт-мамоти бир ҳисобда унинг қандай тадбир олишига боғлиқ бўлиб турганда тирик қолиш янада кескин мажбурият тусини олади. Аскар буни яшин тезлигида хаёлидан ўтказиб, бир қарорга келди. Ва... бошидаги шлемини ечиб қуроли учига илдирди-да, тепаликдан секин кўтарди. Шунда босқинчилар мергани душман аскари кўринди, дея бош кийимга қарата ўқ узди. Ҳийласи иш берган аскар ўзини ўлганга солиб қўлидаги қуролини секин-аста ерга йиқитди ва мерганни чалғитишга муваффақ бўлди.\nБундай пайтларда тирик қолинган ҳар бир сония – катта ҳаёт бўлиб туюлади. Аскар яна беш юз метрча эмаклаб, қалин ўрмон оралаб ичкари кириб борар экан, жангда душман снаряди тегиб ёниб кетган aлоқа қутисини топди. Атрофдан ўқ овозлари келиб туришига қарамай топширилган вазифани бажаришга киришди. Анчайин уринишлардан сўнг жанг майдони билан ҳарбий қисм ўртасидаги узилишни тиклашга муваффақ бўлди. Носозлик бартараф этилганини текшириш мақсадида марказ билан боғланиб кўриш зарур эди. Ўзи билан олиб келган мосламани тизимга улаб, марказ билан боғланишга киришди. Сўнгги имкониятдан фойданалиб, умид билан пичирлади: «Марказ, марказ! Мени эшитяпсизми?!..» Симли алоқанинг нариги томонидан эшитилган овоз ўзи ва ҳарбий қисмдаги ҳамма сафдошларининг ҳаётини қайтариб бергандай бўлди. Ўртадаги узилиш тикланиб, топшириқ аъло даражада бажарилган эди.\nХизмат жойига қайтгач, ҳарбий қисм командири жангда кўрсатган қаҳрамонлиги учун уни навбатдаги «Жасорат» медали билан тақдирлади.\nВатан олдидаги бурч\n1945 йил уруш якунлангандан сўнг Маҳмуд Хидиров ватан олдидаги бурчини адо этиб, ўз юртига ёруғ юз билан қайтди. Лекин оиланинг икки фарзанди жанггоҳларда жон фидо қилган эди. Бундай фожиали якун унинг оиласи учун катта мусибат бўлди.\nМаҳмуд Хидиров фойдага қолган умрини ёшларга таълим-тарбия беришга сарфлади. Узоқ йиллар ўқитувчилик қилди, ўқитувчилар жамоасини бошқарди. Мингдан зиёд шогирдларни тарбиялаб, келажакда ўз ўринларини топишларида кўмаклашди. Шогирдлари орасидан оддий чўпондан тортиб олимлар, хўжалик ва туман, вилоят миқёсидаги раҳбарлар, профессорлар, фан номзодлари, ёзувчиларгача етишиб чиқди.\nФидокорона меҳнатлари учун «Меҳнат қаҳрамони», «Иккинчи даражали уруш қатнашчиси» кўкрак нишони ҳамда «Жасорат» медали билан мукофотланди. Бобо фарзандлари ва набиралари ардоғида 2002 йилда, табаррук саксон саккиз ёшида вафот этди.\nТинчлик учун жанг қилган Маҳмуд бобо Хидиров бугун орамизда йўқ. Лекин унинг кўрсатган жасоратлари, қаҳрамонликлари, ватан олдидаги улкан хизматлари ёшларимиз қалбида ҳамиша барҳаёт.\n500 долларлик мушук\n🕔16:04, 21.01.2022 ✔20\n«Ойга монанд юлдузлар маскани»даги қадимий дарахтлар\n🕔15:47, 21.01.2022 ✔25\nСерқуёш юртимизнинг ҳар гўшасида йилнинг тўрт фаслида бетакрор табиат намоён бўлади. Аксарият майдонлари чўлликдан иборат бўлган Бухорода ҳам йил давомида табиатнинг турли ажиб тароватига гувоҳ бўласиз.\n🕔15:40, 14.01.2022 ✔49\n✔ 20 🕔 16:04, 21.01.2022\n✔ 25 🕔 15:47, 21.01.2022\n✔ 49 🕔 15:40, 14.01.2022\nЯрими истеъмолга, қолган ярими эса... чиқиндига\nОзиқ-овқат чиқиндилари дунё миқёсида глобал муаммога айланиб бормоқда. Ҳар йили 1,3 миллиард тонна истеъмол қилиниши мумкин бўлган озиқ-овқат маҳсулоти чиқинди сифатида ташланади ёки исроф қилинади.\n✔ 46 🕔 15:38, 14.01.2022\nБайрам дастурхони неча пулга тушади?\nЯнги йил яқин. Бу шукуҳли байрамни яхши ўтказиш, тўкин дастурхон атрофида, оиласи билан биргаликда эзгу тилаклар тилаб, эски йилни кузатиш ва янгисини кутиб олиш ҳам ўзига хос ёқимли ташвиш ҳисобланади.\n✔ 94 🕔 10:39, 24.12.2021


TIB.UZ / Чидамли чақалоқлар - TIB.UZ\nTIB.UZ Соғлом болажон Чидамли чақалоқлар\nИнсон бу дунёга келганида жажжигина, кучсиз ва ёрдамга муҳтож бўлади. Бироқ жисмонан заиф бўлишига қарамай, янги туғилган чақалоқларнинг атрофга мослашиш эҳтимоли жуда юқори. Баъзан катта ёшлилар ҳар чидаш беролмайдиган вазиятларда миттигина чақалоқлар омон қолади.\nМасалан, америкалик Амилия Тейлорни олайлик. У 2006 йилнинг 24 октябрида, ҳомиладорликнинг 22-ҳафтасида операция ёрдамида туғилган. Қизалоқнинг бўйи атиги 25 сантиметр, вазни эса 284 грамм эди. У муддатига етмай туғилган ва омон қолган чақалоқларнинг ичида энг кичиги ҳисобланади. Аслида шифокорлар унинг яшаб кетишига ишонишмасди, чунки онасининг бачадони ва бачадон бўйнига инфекция юққан эди. Бироқ Амилия шубҳаларни чиппакка чиқарди. Она-бола тўрт ойдан кейин туғруқхонани тарк этишди, ҳозир қизалоқ соғ-саломат вояга етмоқда.\nБританиялик Кэвен Симмондс ҳам 2006 йилда, аммо Амилиядан фарқли равишда ҳомиладорликнинг 23-ҳафтасида туғилган. У шунчалар нимжон эдики, туғилаётганида шифокорлар бехосдан қовурғалари ва икки оёғини синдириб қўйишган. Кэвиннинг вазни бор-йўғи 450 грамм эди. Туғилганидан 4 кун ўтиб, у ошқозон инфекциясидан азоблана бошлади. Уч соатлик операция ва эллик марта қон қуйилганидан кейин чақалоқ омон қолди.\n2012 йилнинг апрелида муддатидан уч ой туғилган аргентиналик Лус Милагрос Верон билан юз берган воқеага ишониш қийин. Дунёга келганида қизалоқда ҳаёт нишоналари кўринмас эди. Ҳар ҳолда, чақалоқни моргга жўнатган шифокорлар шундай дейишди. Орадан 12 соат ўтиб, чақалоқнинг ота-онаси уни кўрмоқчи бўлишди. Моргдаги тобутни очиб, ғамга ботган она қизалоғига тегиниши билан йиғи овози эшитилди. Лус Милагросни зудлик билан реанимацияга олиб боришди. Дарвоқе, Лус Милагрос «мўъжизали нур» деган маънони билдиради. Юз берган мўъжизадан кейин чақалоққа ана шундай исм беришди.\nШу йилнинг майида Хитой телеканаллари янги туғилган чақалоқни қутқариш операциясини намойиш этишди. Кўп қаватли уйда яшовчилар оқава трубасидан чақалоқ овозини эшитгач, кутқарувчиларга хабар беришган. Бунинг қарангни, чақалоқ диаметрли 10 сантиметрга тенг трубага тиқилиб қолган экан. Чақалоққа зарар бермаслик учун қурқарувчилар юксак маҳорат билан ишлашларига тўғри келди. Маълум бўлишича, исталмаган чақалоқдан қутулишни истаган ёш она уни оқизиб юборган экан!\n2006 йилда Бразилияда ҳам шунга ўхшаш ҳодиса юз берган. Ўшанда шаҳар четидаги ҳайвон инида янги туғилган чақалоқ топилган. Индан болакайнинг фақат боши чиқиб турар, атрофда пашшалар галаси айланиб юрарди. Бу ерга келган қутқарувчилар чақалоқ инда камида бир кун қолиб кетганини айтиб, уни ўлган деб ўйлашди. Ваҳоланки, у тарашадек қотиб ухларди. Миттивойни қўлга олиб, оғзини тупроқдан тозалашлари билан йиғлаб юборди. Уни инга ташлаб кетган онани ҳам топишди. Қирқ ёшли аёлнинг тўрт нафар фарзанди бор экан, бешинчисини у ортиқча деб ҳисоблаб, тириклайин кўмишга қарор қилган.\nАргентинада юз берган воқеани ҳам ақлга сиғдириш мушкул. Тез орада қиёмат қойим бўлиши ҳақидаги гаплардан эси оғган Франсиско Лотеро ва Мириам Колетти болаларини азобли ўлимдан «қутқаришга» қарор қилишди. Улар аввалига икки ёшли бола ва етти ойлик чақалоқни отиб, кейин ўзларига ўқ узишди. Бир неча кундан кейин жасадларнинг ҳидини сезган қўшнилар полицияни чақиришди. Буни қарангки, кўкрагидан яраланиб, уч кун қаровсиз қолиб кетган қизалоқ тирик экан.\nЎтган йилнинг ноябрида Россиянинг Томск шаҳрида кўп қаватли уйда порташ рўй берди. Икки аёл ҳалок бўлди, портлаш кучи туфайли бир ярим ёшли бола учиб бориб қор устига тушди.


Худкуш ҳужумидан тўрт киши ўлди\nПокистон шимоли-шарқида худкуш томонидан содир этилган ҳужумда тўрт киши нобуд бўлди.\nЧарсадда шаҳри полициясининг билдиришича, худкуш Шимолий Вазиристондаги ҳукмрон партия етакчиси хонадонини нишонга олган. Бироқ сиёсатчи ҳужумдан омон қолган.\nПокистоннинг Шимолий Вазиристон ҳудудида “Толибон” ва “Ал-Қоида” жангариларининг бошпана топгани тахмин қилинади.\nБМТ эса Покистонда зўравонликлар кўлами ортиб бораётгани боис, бу давлатдаги ходимлари оила аъзоларини эвакуация қила бошлаганини билдирди.


15:00 / 22.11.2017\n2017 йил бошидан буён биткоиннинг нархи 960 доллардан 8000 долларгача кўтарилди ва ўз-ўзидан, унга эга кўпчилик яхшигина пул ишлаб олди. Гарчи биткоинларни сақлашда анонимлик таъминланса-да, улардан баъзиларини таниймиз, баъзилари эса ўзлари ҳикоя қилиб беришади. Insider.Pro биткоинда катта капитал йиққанларнинг рўйхатини эълон қилди.\nЭҳтимол сиз Тайлер ва Кэмерон Уинклвосслар ҳақида эшитган чиқарсиз — улар Facebook’да улушга эга эканликларини даъво қилиб чиқишган ва «Ижтимоий тармоқ» фильмида ҳам анча кулгили алфозда тасвирланишган.\nГарчи уларнинг биткоин-ETF криптовалютасини рўйхатга олишга рад жавоби берилган бўлса-да, 2013 йилда биткоинга 11 млн. доллар тикиб (ўшанда улар муомалада бўлган криптовалютанинг 1 фоизини харид қилишган), ҳозирда бойликлари 21 баробарга ўсган ва энди 231 миллион долларга тенг.\nБарри Силберт, криптовалюталар қироли\nВенчур капиталист ва Digital Currency Group асосчиси Силберт биткоинда улкан салоҳиятни жуда эрта илғаганлардан бири. Айтилишича, у 48 мингта биткоинни 2014 йилда АҚШ маршаллар хизмати ўтказган аукционда харид қилади (бунгача ҳукумат ҳар қандай наркотикни харид қилиш мумкин бўлган махфий онлайн-бозор Silk Road’нинг катта миқдордаги пулларини олиб қўйган эди). Ўшанда илк криптовалюталарнинг бир донаси 350 доллардан харид қилинган бўлиб, ўтган вақт мобайнида Силбертнинг улуши 16 мартага — 16,8 миллион доллардан 268,8 миллионгача ошган.\nТим Дрейпер, миллиардер ва венчур капиталист\nSkype’га эртароқ инвестиция киритгани учун миллиардлаб бойлик ишлаб олган венчур капиталист Дрейпер 2014 йилда ўша ҳукумат аукционида 30 мингта биткоин сотиб олади. Ўшанда лот унга 19 миллион долларга тушган, ҳозир эса унинг баҳоси 171 миллион долларга тенг.\nЧарли Шрем, биткоин фойдаланувчиларининг илк тўлқини иштирокчиси\nШрем таниқли бўлса ҳам қайғули томондан танилган. Тадбиркор биткоиннинг илк ихлосмандларидан бири ва Bitcoin Foundation’га аъзо эди, бироқ оқибатда бу ташкилотнинг бир неча раҳбарлари тергов қилинади. Шремнинг ўзи пул ювишда айбланиб, икки йилга қамалади. Кейин у криптотехнологияларга инвестиция киритишга мўлжалланган стартаплари билан бозорга қайтади. Гарчи унга тегишли биткоинлар сони аниқ ошкор этилмаса-да, қачонлардир у бир неча минг биткион сотиб олгани тахмин қилинади ва улар ҳозир бир неча миллион доллар туради.\nТони Галлиппи, топ-менежер\nГаллиппи — Bitpay клиптовалюта компаниясининг ҳаммуассиси ва бошқаруви раҳбари. У энг йирик миқдордаги биткоинларга эгалик қилувчи шахслардан бири ҳисобланади. Галлиппининг ўзи инвестициялари ҳажмини ошкор этмайди, лекин у 20 миллион доллар атрофида баҳоланади.\nСатоси Накамото, биткоин ғояси муаллифи\nНакамото — криптовалюталар ғоясининг сирли асосчиси. 2009 йилда у криптовалюталарни ишлаш механизми ҳақида мақола эълон қилади, кейинчалик яшириниб олади, унинг ҳақиқий исми ҳанузгача аниқ эмас.\nНакамото кимлигини аниқ билмасак ҳам, унинг биткоинлари кўплиги аниқ. Хусусан, биткоин яратувчиларидан бири 2013 йилда Накамотода 1 миллион биткоин бўлиши мумкинлигини кўрсатиб берган. Тўғри, агар Накамото ўзининг барча захираларини сотмоқчи бўлса, биткоин нархини кескин тушириб юборган бўларди.\nЮқорида қайд этиб ўтилганидек, 2013 йилда Silk Road’ни ёпиш асносида ФҚБ (FBI) 114 мингта биткоинни мусодара қилган ва тармоқдаги энг йирик биткоин-ҳамён эгасига айланган. Кейинчалик ҳукумат биткоинларни сотиб, 48 миллион доллар ишлаган. Озгина кутиб турганида бундан анча кўпроқ маблағ ҳам ишлаган бўларди.\nБундан ташқари, АҚШ солиқ хизмати рақамли валютани солиқ солиниши керак бўлган мулк, деб ҳисоблайди, шу боис нарх ўсишидан фойда қилиб солиқ тўламаётган унинг эгаларини фош қилиш учун юридик кураш олиб бормоқда. Афтидан, бу текширув остига барча биткоин-транзакциялар тушади ва АҚШ федерал ҳукуматининг биткоиндан яна миллионлар ишлаб олиши эҳтимолдан холи эмас.\nкапитал биткоин криптовалюта


Хитой ҳамда Покистон ўртасида ўзаро ҳамкорлик ҳақида 18 та шартнома имзоланди.\nПокистонга сафар қилаётган Хитой президенти Ху Цзинтао давлатлараро стратегик ҳамда иқтисодий ҳамкорликни ривожлантиришга ваъда берди. Имзоланган шартномаларга баҳо берган Хитой раҳбари томонлар, асосан, қўшма корхоналар ташкил этиш, сармоя ётқизиш ва савдо-сотиқни кенгайтириш истагини билдирганини қайд этди.\n“Хитой Покистон билан кўпгина соҳаларда ҳамкорлик қилишга келишиб олди. Уларнинг орасида божхона тўловларисиз савдо-сотиқни амалга ошириш, беш йиллик иқтисодий ҳамкорлик шартномаси каби муҳим стратегик ҳужжатлар бор”, - деди Ху Цзинтао.\nХу Цзинтао Покистон билан ядровий энергия соҳасида ҳам ҳамкорлик қилишга ваъда берди.


Путинни матбуот-анжумани: фуқаролар ҳам савол беришлари мумкин бўлади - 09.12.2020, Sputnik Ўзбекистон\nЖорий йил матбуот-анжуманига тўғридан-тўғри мулоқот элементлари киритилади: фуқаролар "Москва - Путинга" иловаси орқали саволлар беришлари мумкин бўлади 09.12.2020, Sputnik Ўзбекистон\n14:50 09.12.2020 (янгиланди: 15:21 09.12.2020)\n© Sputnik / Алексей Дружинин / Фотобанкка ўтишСотрудники колл-центра в Гостином дворе принимают вопросы во время ежегодной специальной программы "Прямая линия с Владимиром Путиным"\nЖорий йил матбуот-анжуманига тўғридан-тўғри мулоқот элементлари киритилади: фуқаролар "Москва - Путинга" иловаси орқали саволлар беришлари мумкин бўлади\nТОШКЕНТ, 9 дек - Sputnik. Россия телеканаллари Владимир Путиннинг анъанавий матбуот-анжуманига уч соат вақт ажратишди, деб хабар қилмоқда РИА Новости.\nТадбир 17 декабр куни Москва вақти билан 12:00да бошланади. Президент видео-алоқага ўзининг Ново-Огарёводаги қароргоҳидан чиқади.\nФедерал ва хорижий ОАВлар журналистлари Халқаро савдо марказида фаолият юритишади. Регионал ОАВ вакиллари ўз федерал округидан чиқмаган ҳолда тадбирда иштирок этишлари мумкин.\nЖорий йилда матбуот-анжуманига тўғридан-тўғри мулоқот элементлари киритилади: фуқаролар "Москва - Путинга" иловаси орқали саволлар беришларига имконият яратилган. Айни вақтда иловани юклаб олиш мумкин.\nПутиннинг катта матбуот-анжумани 2001 йилдан буён анъанавий тарзда ўтказиб келинади. Қоидага кўра, мамлакат етакчиси аввалига иқтисодий ва ижтимоий кўрсаткичларга тўхталади, шундан сўнг журналистлар ўз саволларини беришади.\nЎтган йили матбуот-анжумани 19 декабр куни бўлиб ўтган ва тўрт соату ўн саккиз дақиқа вақтни олган. ОАВ вакиллари 70дан ортиқ саволларни беришга улгурганлар.


Belgium - Slovakia's Prime minister Robert Fico arrives for an EU summit meeting, at the European Union headquarters in Brussels, on February 18, 2016\nЕвропа Иттифоқининг ҳар йили алмашувчи президентлиги бу йил Словакиядадир. Кейинги ҳафтада мамлакатда иттифоқнинг ташқи ишлар вазирлари йиғини бўлиб ўтади. Фико Россияга қарши санкциялар бекор қилинишига чақириб келаётган бир неча Европа Иттифоқи етакчисининг биридир.\nМосква 2014 йилнинг мартида Украинанинг Қрим яриморолини аннексия қилиб олиши ортидан Европа Иттифоқи Россияга қарши энергетика, молия ҳамда мудофаа соҳаларида санкцияларни жорий қилган. Бир неча марта узайтирилган санкцияларнинг кейинги йилнинг январь ойи охирида тугаши кутилмоқда.\n26 август Фико ўз Facebook саҳифасида “Мен шахсан санкцияларни ақл-идрокка асосланиб кўриб чиқиш вақти келди ва улар ҳам Европа Иттифоқи, ҳам Россияга зиён келтиради, деб ўйлайман. Биз Владимир Путин билан умумий мақсадимиз ўзаро савдони тиклашдан иборат, деб келишиб олдик”, дея ёзди.\nСловакия деярли барча нефть ва газини Россиядан импорт қилади. Қолаверса, мамлакат икки ядровий электростанцияси учун Россиядан ядровий ёқилғи олади. Ўз навбатида мамлакат Россияга автомобиль экспорт қилади.\nМожаристон етакчилиги ҳам Фико қарашларини қўллайди. Бундан ташқари, Чехия президенти Милос Земан ҳам Москвага қарши жорий қилинган санкцияларни бекор қилишга чақириб келади.


Ўзбекистонда давлат арбоби ва ёзувчи Шароф Рашидовнинг юз йиллиги нишонланади. Бу борадаги қарорни президент Шавкат Мирзиёев имзолагани тўғрисида 27 март куни хабар қилинди.\nҚарорга асосан Жиззах вилоятида Шароф Рашидов мемориал комплекси ташкил этилади ва унинг ҳайкали ўрнатилади.\nЁш авлодни давлат арбобининг ҳаёти билан яқиндан таништириш мақсадида Жиззахда Рашидовнинг уй музейи очилади.\nБундан ташқари Мирзиёев Рашидов ва унинг ижодига бағишланган китобларни чоп этишга ҳам кўрсатма берган. Жумладан, Ўзбекистон ёзувчилар иттифоқи томонидан Шароф Рашидовнинг “Сайланма”си ҳамда Рашидов ҳақидаги хотиралардан иборат “Халқимизнинг буюк фарзанди” тўплами нашр этилади.\nРашидов тўғрисида ҳужжатли фильм олинади ҳамда “Шароф Рашидовнинг Ўзбекистон тарихидаги роли”, деб номланган илмий анжуман ўтказилади.\n2017 йилнинг ноябрида Жиззахда ва Тошкентда Шароф Рашидовнинг юз йиллигига бағишланган тадбирлар ўтказилади.\nАввалроқ Ўзбекистон Сенати Жиззах вилояти Жиззах туманини Шароф Рашидов туманига айлантирилиши тўғрисидаги қарорни тасдиқлаган эди.\n1917 йилда туғилган Шароф Рашидов 1959-1983 йилларда, яъни 24 йил давомида тЎзбекистон коммунистик партияси марказий қўмиатсининг биринчи котиби лавозимида ишлаб, республикани бошқарган эди. У 1983 йилда вафот этган.